
Comerciantenan Uni: 

A2 


Diamars 23 mei 2023 


Comerciantenan Uni a tene un conferencia di prensa 
debi na diferente discusion cu tin den dianan aki den 
comunidad pa loke ta trata implementacion di BBO na 
frontera, cu ta bay tuma luga dia 1 di januari proximo. 
Segun e grupo comercial, esaki ta un topico alarmante 
mirando e tempo cu ta falta pa e dia ey yega. 


Pa esaki, Francis Saladin a expresa cu tempo cu a introduci 
BBO riba su mes no tabata nifica un problema, pa motibo cu 
ora ta introduci un tipo di sales taxe tempo ey tabata na 3% na 
unda su impacto no tabata asina grave y e consecuencianan 
tabata mucho menos. Na dado momento a aumenta e BBO 
na 6% y eynan e problema a cuminsa. 


For di e tempo ey, compania y hendenan mes a cuminsa cum- 
pra di manera directo afo debi cu pa cumpra den mercado 
local tabatin un desbentaha di 6% compara cu un compania di 
afo. Otro problema cu nan ta mira di BBO ta falta di cumpli- 
mento (compliance). Tin hende cu ta bende mercancia pero 
no ta paga BBO y esey ta pone presion riba gobierno, ya cu 
nan no ta haya e placa cu mester haya di impuesto. Pero alabes 
esaki ta hacie inhusto pa esnan cu si ta cumpli. “Atrobe bo ta 
haya bo den un situacion cu ta inhusto y aki ta unda cu Com- 
erciante Uni a papia e tempo ey di BTW, cu e idea tabata ta pa 
introduci un BTW version Aruba, algo mas simpel compara 
cu esun di Hulanda y a bin un discusion cu a start cu esey. 
Pero BTW ta basta complica, nos a bin e ora ey cu e idea di 
pakico no cuminsa cu un BBO na frontera? Como un cum- 
insamento di BTW y esey ta un di e puntonan cu nos a trece 
dilanti,” Saladin a informa. 


Ora Reforma Fiscal a bira conoci, Frans Ponson a sigura cu 
gobierno kier a bin cu BTW cuatro luna prome na un cifra 
di 18% y cu esey lo a trece un caos riba e pueblo di Aruba. E 
tempo ey comerciantenan mes a bin cu un idea pa esaki. 


Loke ta preocupante pa nan ta cu, segun Ponson, nan a pidi pa 
baha e BBO pero gobierno no a bay di acuerdo cu esey. Nan a 
puntra pa nan mes unda e profesionalnan cu tin propuestanan 
pa esaki ta? Pa asina nan por trece e puntonan di tur hende 
aden, cu por scucha nan y gobierno na final por tuma e deci- 
sion. “Pero ta iresponsabel awe pa punta dede riba profesion- 
alnan cu nunca tabata envolvi den ni un parti di e ley y cu ni 
un di nos a wake,” Ponson a expresa. 


Igualmente a bisa cu a scucha cu a extende e fecha di 1 di juni 
pa 1 di juli, lo cual no ta confirma ainda, pero sinembargo, el 
a sigura cu pa 1 di juli mes comerciante no ta compronde ley 
y tur hende no ta bon informa, “pueblo boso ta bay haya un 
inflacion hopi mas grandi cu loke ta pinta pasobra hende no 
ta compronde ley y ta gobierno su trabou di duna un train- 
ing y haci e cosnan debidamente y scucha di tur gremio nan 
puntonan.” 


Comerciantenan Uni 
preocupa pa introduccion 
di BBO na frontera 1 di juni 
awor 


Combersacion di Jocelyn Croes riba cooperacion DBB y 
Arubahuis 
DBB ta bay evalua acuerdonan relaciona cu 
Zona Economico Exclusivo 


Den su reunion cu director di Directie 
Buitenlandse Betrekkingen (DBB) Joc- 
elyn Croes, Minister Plenipotenciario 
mr. Ady Thijsen a papia riba cu lo mester 
defini kico Arubahuis ta spera di DBB 
y cu conhuntamente lo mester yega na 
maneranan di cooperacion cu ta prac- 
tico. 


Tambe presenta na e combersacion tabata Ol- 
ivia Croes, director interino di DBB y Shan- 
dra John, hurista di Arubahuis. 


Den e combersacion aki tambe a toca e tema 
di e Conferencia di Embahador cu lo mester 
tuma lugar na Aruba. Banda di esaki lo mester 
papia riba compromisonan cu embahadanan y 
tambe stipula un jaarplanning di embahador- 
nan cu ta desea di bishita Aruba. 


Sra. Croes a papia riba loke ta wordo yama 
diplomacia economico, cu antes tabata cay 


bao di e ministerio di Asuntonan Economico, 
pero awor a bira parti di e maneho di e Minis- 
terio pa Asuntonan di Exterior. Riba e tereno 
aki tambe lo mester busca manera pa coopera 
cu otro. 


Minister Thijsen a menciona den su comb- 
ersacion cu e director di DBB e asunto rond 
di e asina yama Zona Economico Exclusivo 
(Exclusieve Economische Zone) cu ta cubri 
200 miya di lama for di costa di Aruba. Dentro 
di e zona aki e pais tin algun derecho, manera 
e derecho di explotacion na materia prima, 
derecho riba pesca den e zona aki y tambe 
investigacionnan cientifico. DBB lo bay mira 
kico e acuerdo cu Venezuela ta encera y tambe 
lo mester mira cu si ta existi un un acuerdo 
cu Republica Dominicana cu tambe ta forma 
frontera cu e zona aki 


Sra. Croes a papia riba su trabao como direc- 
tor nobo na DBB y pa traha riba un “instel- 
lingsbesluit” pa DBB. Tambe ela menciona e 
proceso pa BEUK (Buro Europese Unie en 
Koninkrijksrelatie), cu actualmente ta un buro 
riba su mes, lo mester incorpora cu DBB. 
Finalmente Minister Thijsen a gradici sra. 
Croes pa e combersaacion, mirando cu DBB 
ta un di e departamentonan cu Arubahuis ta 
traha masha estrecho cune. 


E potret ta cortesia di Arubahuis 


Premier Wever-Croes a haya presentacion riba Union 
Europeo 
OCTA lo tene conferencia ministerial 2024 
na Aruba 


Minister Plenipotencisa- 
rio mr. Ady Thijsen den su 
funcion tambe como Rep- 
resentante di Aruba na 
Union Europeo a tene un 
presentacion na Prome 
Minister Mr. Evelyn Wev- 
er-Croes riba actual de- 
saroyonan cu ta tumando 
lugar na Union Europeo 
y principalmente na e or- 
ganisacion OCTA (Over- 
seas Countries and Terri- 
tories Association). 


Un punto importante cu Sr. 
Thijsen a trece dilanti ta cu 
OCTA lo tene nan confer- 
encia ministerial na 2024 na 
Aruba y cu ya caba e prepara- 
cionnan a cuminsa pa or- 
ganisa e conferencia aki. 


Pa loke ta Union Europeo 
ta esencial pa mira cual fon- 
donan ta disponibel pa Aruba 
y con pa haci uso mas mihor 
posibel di e fondonan aki. 


Pa duna mas informacion 
y claridad riba e tereno aki, 
Ministerio di BZK a organisa 
recientemente na Boneiro un 
workshop pa tur e seis islanan 
Hulandes, pa a duna e splica- 
cion aki. Pa Arubahuis mr. 
Shandra John, hurista y as- 
sistent di e Representante de 
Union Europeo, a atende e 
workshop aki y den e cuadro 
ey a asisti Sr. Thijsen durante 
di e presentacion na Prome 
Minister Wever-Croes, du- 


nando un splicacion riba tur 
loke a bini dilanti durante di 
e workshop. 


Premier 
Wever-Croes 
a 
gradici Minister Thijsen y 
Sra. John pa e briefing riba 
e fondonan disponibel na 
Union Europeo cu sigur por 
beneficia Pais Aruba. 


E potret ta cortesia di Aruba- 
huis. 

Prome minister Evelyn Wever-Croes: 


“Mi tambe ta spera cu e ley di iniciativa di Ombudsman por pasa pronto 
den parlamento” 


Ayera mainta, prome minister Evelyn Wever- 
Croes a tene un conferencia di prensa pa trece 
dilanti informacion di varios topico. Durante 
esaki, redactor di Bon Dia Aruba a puntra to- 
cante di ley di Ombudsman, y prome minister 
a sigura cu gobierno ta spera cu den proximo 
dianan por pasa e ley di iniciativa den parla- 
mento pa cuminsa cana e caminda di haya un 
Ombudsman. 


Den su declaracion, prome minister a sigura cu 
Parlamento di Aruba a bin cu e iniciativa pa ley di 
Ombudsman dos aña pasa aproximadamente, na 
unda e ley a keda cla. Despues a bin e cambio di 
Constitucion pa por hancr’e den Constitucion. “Pa 
bo tin cu dun’e forsa cu e tin mester specialmente 
pa paisnan chikito manera Aruba. Lamentable- 
mente oposicion a vota contra e cambio di consti- 
tucion y na e momento ey nos mester a bay back y 
bin cu cambionan di tur loke bo kier hancra den 
Constitucion y hink’e den mesun ley ey, pa e por 
drenta den efecto,” el a bisa. 


Parlamento a señala cu nan ta tuma esey over, loke 
ta nifica cu na e momento ey nan ta trahando riba e 
ley pa trece e cambionan den e prome ley original 
di un aña y mey pasa, pa e ora e por drenta na vigor. 
Di esaki el a sigura cu e ta un ley di iniciativa y cu 
si parlamento kier hacie “nos ta respeta, nos ta laga 
nan haciele.” 


Na e momento ey, den e ley e nacemento di e 
Ombudsman por efectua sin e hancramento den 
Constitucion, “pero bo tin algo si cu bo por cum- 
insa cune, y den e ley ta stipula un comision cu por 
ehemplo tin den dje presidente di Corte, Procu- 
rador General, entre otronan. Un comision total- 
mente independiente ta bay recluta ken ta bay bira 
Ombudsman,” el a bisa. 


Igualmente a señala cu gobierno no tin rol den 
esaki, e unico rol cu nan tabatin tabata pa pone fon- 
donan disponibel y manera el a declara, nan a pone 
esey disponibel for di añanan caba. E di dos rol ta- 
bata pa hancr’e den Constitucion, “pero lamenta- 
blemente oposicion sin hustificacion a vota contra 
cu a tarda ful e proceso.” 


Tambe el a bisa cu presidente di parlamento, Ed- 
gard Vrolijk tabata trahando riba un ley di iniciativa 
pa por regla locual mester a hancra den Constitu- 
cion pa asin por lanta e Ombudsman, “pasobra e ta 
hopi necesario, tanten cu no tin Ombudsman tur 
hende ta bin akinan como centro di informacion pa 
fungi como Ombudsman y nos no ta e instancia pa 
haciele. Pues mi tambe ta spera cu e ley di iniciativa 
aki por pasa pronto den parlamento. E no mester 
di dos tercera parti, kiermen 11 voto di coalicion 
ta suficiente pa pasa e ley aki. Oposicion na parla- 
mento no tabatin e madurez politico pa pone dife- 
rencianan un banda y hancra algo asina importante 


cu ta e Ombudsman den Constitucion, pero mi no 
ta perde speransa cu den futuro. Talbes awor cu tin 
tanto cambiamento y partido mas grandi di oposi- 
cion AVP a baha te cu 5 asiento, talbes aworaki nos 
ta den un otro situacion y cu e presidente di par- 
lamento por haya e mayoria di 14, cu ta mayoria 
cualifica pa hancr’e den Constitucion. Pero mi ta 
spera pa nan no bay warda cu esey pero pasa e ley 
iniciativa si pa nos por cuminsa mas lihe posibel cu 
e Ombudsman,” e mandatario a finalisa. 


Como nota di redaccion, na Hulanda nan a inclui 
Ombudsman den constitucion na 1999. Mientras e 
tabata funciona desde 1982, loke ta nifica cu inclu- 
sion den constitucion no por ta un obstaculo. 


Tin investigacion forensico na DIP riba casnan na Sero Colorado 


Dialuna mainta durante 
conferencia 
di 
prensa 
di Gobierno di Aruba, 
prome minister Evelyn 
Wever-Croes a duna un 
splicacion riba e investig- 
acionnan den Directie In- 
frastructuur en Planning 
(DIP), enfatisando cu e 
unico investigacion foren- 
sico cu tin actualmente 
den DIP ta di Sero Colo- 
rado y no tin niun inves- 
tigacion penal andando. 


Di e topico aki, el a señala cu 
ex-minister Marisol Lopez- 
Tromp a cuminsa cu e in- 
vestigacion di Sero Colorado 
prome cu Gabinete Wever- 
Croes a drenta den gober- 
nacion. E motibo pa e inves- 
tigacion ta cu a tuma nota 
cu hopi hende cu ta bibando 
den e casnan ta drechando e 
casnan sin tin un titulo pa ta 
bibando den e cas, y p’esey ta 
importante pa haci e investig- 
acion, pa wak ken ta esnan cu 
ta bibando den e casnan aki 
y ken ta e doño di nan. Un- 
abes cu e investigacion ta cla, 
ta bay den dialogo riba esaki 
cu tur esnan cu ta bibando 
ilegalmente den e casnan, pa 
asina busca solucion pa dre- 
cha e situacion. 


“Tin varios peticion di hen- 
denan cu ta interesa den un 
cas na Sero Colorado, pero 
lo mester warda e investiga- 
cion forensico aki keda cla. 
Unabes e investigacion aki ta 
cla, por bisa cu tur investiga- 
cion den DIP, ta tras di lomba 
y por sigui traha pa futuro, 
enfocando riba cosnan posi- 
tivo”, prome minister a duna 
di conoce. 


Tambe e mandatario a elab- 


ora riba e topico di peticion 
y otorgamento di tereno y 
segun e mes a splica, desde 
cu a sali e noticia cu e direc- 
tor di Directie Infrastructuur 
en Planning (DIP) ta ausente 
temporalmente, nan ta ricibi- 
endo un avalancha di yamada 
y bishita di ciudadanonan pi- 
diendo ayudo cu otorgamen- 
to of peticion di tereno. 


Prome minister a indica di ta 
consciente di e situacion aki, 


na unda cu peticionnan no ta 
atendi debidamente y esaki ta 
un situacion frustrante, pero 
lamentablemente “Gobierno 
no por haci nada al respecto.” 
Manera ta conoci, na aña 2020 
como minister di Infrastruc- 
tura a traspasa e autoridad pa 
loke ta otorgamento di tereno 
na un team di 4 persona cu ta 
inclui e director y e director 
suplente. Desde e aña ey, nan 
ta encarga pa tuma decision- 
nan riba tur peticion di tere- 
no y actualmente e enfasis ta 
pa elimina tur e atrasonan cu 
tin na DIP, pa asina tur per- 
sona cu a haci un peticion pa 
tereno, por haya un contesta 
lo mas lihe posibel. 
“Nos como gobierno no por 
tuma decision ken si y ken 
no ta haya tereno, ni ken 
ta prome cu otro. Esaki ta 
contra regla. Loke si nos tin 
como exigencia ta pa elimina 
e atraso cu tin actualmente. E 
meta ta pa a traves di DIP nos 
motiva y stimula e desaroyo 
cu ta necesario aki na Aruba” 
prome minister a expresa. 


Tambe el a trece dilanti cu e 
problema den DIP ta un prob- 
lema cu tin añanan andando. 
E investigacionnan penal cu 
tabatin den tur e añanan aki, 


como por ehemplo e caso 
Avestruz den cual a sali den 
su veredicto e preferencia 
cu tabata aplica den tempo 
ey, na aña 2009 ora el a cum- 
insa, “esey a perhudica full e 
departamento. Aworaki mi 
tin e tarea pa mi reorganis’e, 
percura pa e servicio na e ciu- 
dadano lo mehora y esey no 
ta un cos cu ta pasa den un, 
dos of tres, pasobra e raiz di 
e problemanan ta hopi infil- 
tra den e departamento, cos- 
nan grandi cu ta pasa pero 
e ta nos prioridad aworaki. 
E ta lamentabel pasobra tin 
hende eynan cu ta traha cu 
alma y cuerpo y nan tambe ta 
generalisa den e bista di mal 
servicio cu e departamento ta 
duna,” el a bisa. 


Aworaki tin atencion riba as- 
pecto di organisacion como 
por ehemplo, ora un persona 
ta haci un peticion pa tereno 
pa plantacion, kico tur ta e 
rekisitonan, si nan tur ta nec- 
esario ainda y con por haci pa 
agilis’e. Unabes cu ta cumpli 
cu tur cos e persona tin cu 
haya un contesta, sea si of no 
y esey ta loke nan kier haci, 
manera prome minister a ex- 
presa. 

AHATA: Proyeccion pa ocupacion di 2023 ta 9% menos cu 2019 


Aruba Hotel & Tourism 
Association 
(AHATA) 
ta acumula e cifranan di 
ocupacion y prijs di ho- 
telnan tur luna y CEO di 
AHATA, 
Tisa 
LaSorte, 
ta raporta cu den luna di 
April e grado di ocupa- 
cion ta un tiki menos cu 
2019, pero e RevPAR ta 
mas halto. Mientras cu re- 
cuperacion tabata fuerte 
den ultimo lunanan, por 
constata comienso di me- 
nos demanda den reserva- 
cion pa e ultimo lunanan 
di aña. 


April 2023: 
Ocupacion: E grado di ocu- 
pacion tabata 79.3%; cual ta 
1.2% menos cu grado di ocu- 
pacion na April 2022. 


ADR: E balor averahe di cada 
camber bendi tabata $350.58; 
un aumento di 8.5% compara 
cu April 2022. 
RevPAR: E entrada averahe 
pa tur camber disponibel 
tabata $278.14 cual ta un 
crecemento di 7.2% compara 
cu April 2022. RevPAR ta e 
indicador principal di e re- 
sultado financiero prome cu 
desconta gastonan operacio- 
nal y impuesto. 


Januari – April 2023: 
Den prome kwartaal di 2022 
Aruba su turismo tabata tin 
efecto di COVID. 
Ocupacion: E ocupacion av- 
erahe di prome 4 luna tabata 
82%; un aumento di 23.5% 
compara cu e mesun tempo- 
rada na 2022. 


ADR: E balor averahe di cada 
camber bendi tabata $393.59; 
cual ta 14% mas cu mesun 
temporada na 2022. 
RevPAR: E averahe di prome 
4 luna tabata $324.48; 40.7% 
mas compara cu e mesun 
temporada na 2022. 


Proyeccion: 
Proyeccion actual pa ocupa- 
cion averahe di hotel pa Mei 
ta 77%, Juni ta 74%, y Juli ta 
78%. Expectativa pa ful aña 
2023 su ocupacion ta 77%, 
cual ta representa un reduc- 
cion di 9% compara cu e av- 
erahe di aña 2019. 


Timeshare: 
Ocupacion na propiedadnan 
Timeshare tabata 86% na 
April. 


Hotel miembro di AHATA: 
Amsterdam Manor Beach 
Resort, 
Barceló 
Aruba, 
Boardwalk Boutique Hotel, 
Brickell Bay Beach Club, 
Bucuti & Tara Beach Resort, 
Courtyard by Marriott, Divi 
& Tamarijn All-Inclusive, 
Eagle Aruba Resort, Embassy 
Suites by Hilton Aruba, Hol- 
iday Inn Resort Aruba, Hyatt 
Regency Aruba, Hyatt Place 
Aruba Airport, Manchebo 
Beach Resort, Marriott Aruba 
& Stellaris Casino, Ocean Z 
Hotel, Paradera Park, Radis- 


son Blu Aruba, Rehoboth 
Peaceland Boutique Hotel, 
Renaissance 
Wind 
Creek 
Aruba Resort, The Ritz- 
Carlton Aruba, RIU Palace 
Aruba, RIU Palace Antillas y 
Talk of the Town Hotel. 


Timeshare miembro di AHA- 
TA: Divi Aruba Phoenix, 
Divi Dutch Village, Divi Vil- 
lage Golf, La Cabana, Mar- 


riott Ocean Club, Marriott 
Surf Club, The Mill Resort. 


Vacation rental miembro di 
AHATA: Aramis Real Es- 
tate, Aruba’s Life Vacation 
Residences, Casiola Aruba, 
Cobalt Blue Fusion (Blue, 
Azure), Ford Property Man- 
agement, 
Turibana 
Plaza, 
Santa Lucia Landhuis. 


Minister Ursell Arends: Nota di Maneho pa Adultonan Mayor 
Di un perspectiva medicalisa pa un perspectiva social di 
embehecimento y cuido 


Durante reunion publico den Parlamento di 
Aruba dia 15 di mei, Minister Arends a pone 
Nota di Maneho ter inzage cual ta un paso pa 
logra un cambio den e perspectiva colectivo 
di nos adultonan mayor y e forma con nos 
como sociedad ta anda cu embehecimento. 


Pa maneho di adulto mayor, e minister a men- 
ciona 
tres 
prioridad; 
miho 
reparticion 
di 
gastonan(persoonsgebonden subsidie), servicio 
adecua y adapta pa cuido y bienestar y por ultimo, 


cambio di perspectiva con sociedad ta mira y anda 
cu emebehecimento. “Mi ta imagina un Aruba 
unda embehecimento y nos adultonan mayor no 
ta wordo asocia cu enfermedadnan, limitacion y 
isolacion, sino cu nan por disfruta di nan bida cu 
orguyo, dignidad y energia positivo”, Minister Ar- 
ends ta reacciona. 


E nota di maneho ta atende cu dos punto: 
1. De Juiste Zorg op de Juiste Plek- Cuido adecua 
na e luga adecua2. Perspectiva Social di Embeheci- 


mento y Cuido, – E nota di maneho definitivo lo 
ser finalisa segundo siman di juni. 


Den e maneho pa embehecimento y cuido a tuma 
consehonan di Sociaal-Economische Raad (SER) 
di 2018 y 2019 unda ta bisa pa restructura e finan- 
ciamento di cuido pa adulto mayor(December 
2018) ta exigi un cambio total den e forma con ta 
mira y anda cu e structura di cuido pero cu embe- 
hecimento den su totalidad, pa e maneho y bien- 
estar di adultonan mayor den su totalidad (Decem- 
ber 2019). 


Minister Arends a sigura den Parlamento di Aruba 
cu e ta basa maneho riba consehonan profesional, 
investigacionnan pa claridad, uzando datos concre- 
to y manera ya e minister a yega di bisa, “cu pueblo 
y den pueblo”. Minister Arends ta termina na bisa 
cu den su maneho e ta mira un Aruba unda adul- 
tonan mayor tin participacion activo den comuni- 
dad y unda nan ta wordo asisti colectivamente cu 
nan desafionan. 


Citacion for di e Plan di Gobernacion 2021-2025: 
“Un Pais orguyoso di su raiz ta balora y cuida su 
fundeshi pa garantisa su futuro. Nos Adultonan 
Mayor ta nos tesoro. Garantisa nan calidad de bida, 
bienestar general y cuido, ta nos compromiso.” 

Raisa Montilla 


Esun ta mas ‘friends’..., 


E otro ta mas ‘family’... 


E reciente sugerencia, o peticion di Stichting 
Deugdelijk Bestuur Aruba na nos Promer Min- 
istro pa haci un reconocimento special, y un dis- 
culpa, pa loke partidonan politico a causa na daño 
na comunidad desde 1986. Mientras e mandatario 
mes no a reacciona, su partido si a manda un re- 
accion cu nos a publica tambe. Den nos edicion 
di ayera a aparece un reaccion di e fundacion riba 
esun di e partido politico. Den esaki el a contesta 
riba e ponencia di e partido, cu a mustra riba dife- 
rente asunto cu nan a logra, cu miras pa logra mas 
integridad y transparencia den gobernacion. No ta 
intencion pa aki ripiti e puntonan di vista contrario 
di ambos banda, mas bien nos ta purba di mustra 
kico ta e problemanan permanente cu integridad 
y transparencia, banda di e intentonan cu sigur a 
tuma lugar den e ultimo añanan. 


Na promer lugar ta importante señala cu traha 
riba integridad no automaticamente lo significa cu 
lo tin un mehoracion inmediato y sigur no 100%. 
Loke a hala nos atencion ta cu e partido politico 
ta mustra riba e supuesto logronan, sin cu ta toca 
e tema con leu e medidanan tuma te awor a con- 
duci tambe na mehoracion riba e tereno specifico 
pa cual e medida ta. Ehemplo: parlamento a aproba 
un ley pa regula e institucion ‘Ombudsman’ (y 
Kinderombudsman) pero te awe no tin un Om- 
budsman nombra y funcionando, y pakico no? Pa- 
sobra a bin riba e tremendo idea cu mester inclui 
e Ombudsman como colegio halto di estado den 
Constitucion. No cu nos ta contra esey, pero e ley 
ta suficiente base pa e Ombudsman funciona caba. 
Es mas, e mencion den Constitucion no lo tin con- 
tenido sin e ley pa regula contenido di tarea y dere- 
cho di Ombudsman. Si bo ta un gobierno cu ta 
para pa integridad anto bo ta pone e Ombudsman 
funciona y bo ta respeta su trabao. Mas bien awor 
e asunto di hinca den Constitucion a bira manera 
un pretexto pa keto bay Aruba ta e berguenza den 
Reino, cu como unico no tin un Ombudsman. 


A institui tambe un Bureau Integriteit Aruba, cu 
mester un base legal pa por opera debidamente. 
Specificamente e autoridad legal pa actua mester 
ta regla den un ley. Unda e ley ta? Aki atrobe nos 
mester supone cu tin un ‘tardanza conveniente’ 
mientras tur cos ta keda ‘business as usual’? Ta pa- 
pia di Good Corporate Governance cu a introduci. 
Bunita, ki dia nos ta haya sikiera un texto general 
cu regla di bon gobernacion corporativo, cu cual 
tur entidad estatal mester cumpli? Atrobe, tin un 
ley na caminda? 
A introduci supervision riba finanzas di partido 
politico. Nan ta entrega cuenta anual, pero ken ta 


controla? Conseho Electoral ta haya nan, y no tin 
ni un secretario(a), te pa nan tin profesional di au- 
ditoria... 


Henter e punto ta cu bo no por limita bo mes, como 
gobierno, na introduci cierto medida o instrumen- 
to, pero bo mester cuminza actua di un manera cu 
ta concorda cu e puntonan di mehoracion aki. Y 
ta net ey..., nos no ta mira cambio. Esey ta logico 
tambe, pasobra ningun di e ‘logronan’ menciona 
pa e partido automaticamente ta cambia e manera 
di practica politica. Y aki ta unda un di e enferme- 
dadnan mayor di politica ta manifesta su mes: nep- 
otismo. Laga nos cuminza cu bisa cu nepotismo, es 
decir hiba un politica pa primeramente beneficia 
amigo y famia, cu puesto den gobierno y entidad 
estatal, den proyecto pa gobierno y entidad estatal, 
den destaho, o falta di, pa suministro di material 
y servicio na gobierno y entidad estatal, ta algo di 
tur tempo. No ta cuestion di ‘single out’ e actual 
gobierno pa e practica aki. Den pasado, principal- 
mente e otro partido grandi, cu a proposito no ta di 
e grandi ey mas, tabata hiba e mesun practica aki. 
E diferencia? Nan tabata mas ‘pro-amigo’ mientras 
e actual gobierno ta mas ‘pro-famia’ pero a final 
de cuentas esey no ta haci diferencia. E ta simple- 
mente significa cu e cambionan haci, cu riba nan 
mes ta positivo, no ta haya efecto si no ta cambia 
nada den e manera di maneha gobierno unda cada 
vez ta ‘cera curpa paden cu hende di confianza’, y 
e resto di Aruba: ‘Sorry guys’. Nos ta kere cu esaki 
tabata esencia di e critica acerta di e fundacion, cu 
merece mas y mihor atencion cu e critica di e par- 
tido, cu lamentablemente a bolbe na e lenguahe 
fuera di nivel cu ta di custumber den nos politica 
local. 


Awor, nos ta kere cu lo bin un cambio di mentali- 
dad den maneho di gobierno cu lo duna berdadero 
contenido na e medidanan legal tuma den cuadro 
di bon gobernacion? Honestamente, no. Nos no 
mester lubida cu e tema di nepotismo, y su efecto 
devastador, a yega di bin dilanti caba. Na un di e 
ocasionnan ey, nos propio promer mandatario a 
defende ‘all out’ cu loke nan ta haci no ta nepotis- 
mo... Nos mester, respetuosamente, diferencia di 
opinion aki. E caso di Eagle LNG, manera e funda- 
cion a trece dilanti, ta un bibo ehemplo di con nep- 
otismo ta funciona den practica, cu ademas ta caba 
cu tur pretension cu gobierno por tin di ta practica 
transparencia. Nos por keda introduci cuanto ley 
nos mes ta desea, o ta haya nos obliga bao presion 
Hulandes; tanten no tin un cambio di mentalidad 
profundo, nos ta keda cu e realidad di awe y sem- 
per, esun mas pa amigo, e otro mas pa famia. 

Minister Geoffrey Wever: 
Minister Geoffrey Wever ta introduci e constelacion nobo di e Raad van 
Commissarissen di Free Zone Aruba (F.Z.A.) N.V. 


Diaranson, 17 di mei, Minister di Asuntonan 
Economico, Comunicacion y Desaroyo Sos- 
tenibel, mr. Geoffrey Wever, a introduci e 
constelacion nobo di e Raad van Commissa- 
rissen (RvC) di Free Zone Aruba (F.Z.A.) N.V. 


E Raad van Commissarissen di Free Zone Aruba 
(F.Z.A.) N.V. ta consisti di e siguiente personan- 
an: señor Patrick R.C. Brown, señor Stanley P. 
Looman, señor Tariq H.L.E. Welhous, señor Gil- 
mar Chejito Croes, y señora Murial Cindy Clark. 
Conforme e statuto di Free Zone Aruba (F.Z.A.) e 
Raad van Commissarissen lo nombra e Presidente 
y Vice-Presidente internamente. 


E constelacion nobo di Raad van Commissarissen 
di Free Zone Aruba (F.Z.A.) N.V. ta consisti di pro- 
fesionalnan cu amplio experiencia. Señor Patrick 
Brown, ta un abogado cu 27 aña di experiencia den 
abogacia y socio di un bufete di abogacia y a fungi 
na varios ocasion como miembro di hunta di su- 
pervision den diferente fundacionnan. 


Señor Stanley Looman ta CEO di su propio trust- 
kantoor cu amplio experiencia den e ramo y ta fun- 
gi den diferente otro rol den nos comunidad. Señor 
Tariq Welhous tin un preparacion academico den 
business administration y marketing y tin amplio 
experiencia den mundo bancario. Señor Gilmar 
Croes ta un certified public accountant (CPA) cu 
varios aña di experiencia den accountancy, mundo 
bancario y ta doño di su propio accountancy kan- 
toor. Señora Cindy Clark tin amplio experiencia 
local y internacional den e mundo di belasting y 
a fungi como miembro di hunta di supervision di 
un empresa estatal y ta doño di su propio tax firm. 


Minister Geoffrey Wever a expresa di ta “ta con- 
tento pa introduci e constelacion nobo di Raad van 
Commissarissen aki consistiendo di profesionalnan 
independiente den area di business, accountancy, 
abogacia, finansas y belasting y ta sigur cu nan lo 
haci un bon trabou hunto cu directiva di Free Zone 
Aruba (F.Z.A.) N.V. Mi ta deseanan hopi exito y 
sabiduria den e trabounan cu tin nan dilanti. 


Na mes momento mi kier a tuma e oportunidad 
pa agradeci e Raad van Commissarissen saliente 
pa nan trabou haci y expertisio brinda na bienestar 
di Free Zone Aruba (F.Z.A.) N.V., especialmente 
señor Johan Sjiem Fat pa su ayudo, cooperacion y 
disponilidad como President-Commissaris di Free 
Zone Aruba (F.Z.A.) N.V.” 


Comision Condecoracion Real Aruba; “Duna honor na esun(nan) cu merece honor” 
Oportunidad pa entrega proposicionnan pa condecoracion real 2024 


Aruba a conoce e aña aki 
un grupo grandi di 10 per- 
sona cu a ricibi un con- 
decoracion Real pa mo- 
tibo cu nan a destaca riba 
diferente tereno y/of a 
dedica nan mes na nos co- 
munidad. Comision Con- 
decoracion Real Aruba ta 
informa cu entrante di- 
aluna 8 di mei 2023 pueb- 
lo di Aruba por entrega 
proposicionnan pa perso- 
nanan ricibi un condec- 
oracion Real otro aña, na 
ocasion di celebracion di 
aña di Rey na april 2024. 


Pa un persona por wordo 
considera pa haya un con- 
decoracion Real mester tene 
cuenta cu e accento ta cay 
riba prestacionnan particular 
pa y den comunidad. Tin dos 
categoria: 
- Trabou boluntario, pues 
trabounan pa cual e persona 
no a/ta ricibi salario 
y pa un periodo di por lo 
menos 5 aña; 
-Prestacionnan 
particular 
cu un persona a haci contra 
pago, pues den su trabou. E 
prestacionnan aki mester ta 
di un caliber y nivel di e halto 
ey cu nan ta surpasa locual 
normalmente ta wordo spera 
di su trabou y mester tin un 
balor excepcional pa desar- 
oyo di Aruba. 


Tur persona of instancia cu 
conoce un persona cu na su 
opinion ta merecedor di un 
condecoracion Real por en- 
trega un proposicion. Pa haci 


e proposicion aki mester haci 
uzo di dos formulario special. 


E formularionan aki ta ob- 
tenibel entrante dialuna 8 di 
mei 2023 na balie abou na 
entrada na Bestuurskantoor 
na Playa, na Bestuurskan- 
toor na San Nicolaas, na tur 
MFA’s of cerca e miembro- 
nan di Comision Condecora- 
cion Real Aruba. Tambe por 
download e formularionan 
for di e website di gobierno: 
www.gobierno.aw, 
www. 
overheid.aw, 
www.govern- 
ment.aw 


E formularionan di proposi- 
cion mester wordo yena 
completo y detayadamente 
y mester wordo firma dor di 
e persona(nan) of e instan- 
cia cu ta haci e proposicion 
(“voorsteller”). 
E motivacion di e peticion ta 
di crucial importancia. 


Pa evalua e meritonan di un 
persona cu ta wordo proponi 
pa un condecoracion Real ta 


di sumo importancia pa duna 
tur informacion pidi riba e 
formularionan y pa menciona 
tur dato y informacion cu por 
duna realse na e trabou(nan)/ 
actividad(nan) desplega dor 
di e persona en cuestion. 


Comision 
Condecoracion 
Real Aruba ta enfatisa cu 
otorgamento di un condec- 
oracion Real mester keda un 
sorpresa pa e persona con- 
cerni. Pa e motibo ey ta di 
suma importancia pa NO 
informa e persona concerni 
cu ta bay haci un peticion pe, 
ni envolvi’e den e proceso 
di prepara un proposicion. 
Mester haci 
e trabao preparatorio den 
tur secrecia. Esaki lo evita 
un desapunto den caso cu e 
condecoracion no ta wordo 
otorga. 


E entrega di un proposicion 
pa un Condecoracion Real 
mester wordo haci na balie di 
Bestuurskantoor Oranjestad 
den un envelop cera dirigi 


na Bureau Minister van Al- 
gemene Zaken, na atencion 
di Decoratiecommissie Aru- 
ba, Bestuurskantoor, L.G. 
Smith Blvd. 76, Oranjestad, 
Aruba. 
Proposicionnan pa condecor- 
acionnan Real ta wordo trata 
na Hulanda dor di e organo 
cu ta carga 
e nomber di “Nederlandse 
Kapittel voor de Civiele Or- 
den”. Nan ta duna e conseho 
definitivo pa 
cu e condecoracionnan Real 
y nan ta hopi estricto. Por 
ehempel, den caso cu un per- 
sona tin tremendo logronan 
pa comunidad, pero e tin por 
ehempel boetnan grave, un 
persona asina lamentabel- 
mente no ta bin na remarca 
pa un condecoracion Real 
durante cierto periodo. Por 
ehempel pa un boet durante 
un aña y dependiendo di e 
cantidad di boet durante mas 
aña. 


Semper un peticion mester 
wordo manda hopi luna ad- 
elanta pa por keda cla cu tur 
tramite na Aruba y na Hu- 
landa pa asina e personanan 
por ricibi nan condecoracion 
na luna di april di e siguiente 
aña. E aña aki e ultimo dia pa 
entrega un proposicion pa un 
condecoracion Real pa aña 
2024 ta diabierna 28 di juli 
2023. 


Por fabor tuma nota cu 
proposicionnan incompleto 
y proposicionnan cu a drenta 


despues 
di diabierna 28 di juli 2023 
lamentabelmente 
no 
por 
wordo trata. 


Aruba tin hopi persona cu ta 
contribui na nos comunidad 
mediante trabou boluntario 
y personanan cu ta destaca 
realmente den nan trabou. Ta 
deseo di Comision Condec- 
oracion Real Aruba pa mira 
hopi di nan ricibi un condec- 
oracion Real na 2024, mes- 
cos cu e aña aki. Ta p’esey un 
peticion na un y tur pa hasi 
un esfuerso pa esaki bira re- 
alidad y pa asina Aruba por 
honra su hendenan balioso. 
Comision 
Condecoracion 
Real Aruba ta spera cu pa aña 
di Rey 2024 tambe comuni- 
dad lo reacciona cu hopi en- 
tusiasmo pa reconoce esnan 
cu ta haci trabou importante 
pa y den nos comunidad. 
Den caso cu tin cualkier pre- 
gunta of pa mas informa- 
cion por tuma contacto cu e 
miembronan di Comision 
Condecoracion Real Aruba: 
sra. F. Perez-Lopez (tel. 583- 
8425) 
sr. V. Frank (tel. 587-4979) 
sra. N. Anthony (cel. 593- 
1921) 
sra. I. Nicolaas-Ras (tel. 584- 
8880) 
sra. R. Garrido (cel. 593- 
1820) 
sr. D. Figaroa (cel. 741-0100) 


Tambe por acerca e comision 
via e-mail: condeco.aruba@ 
gmail.com. 

Durante dianan di calor 
Ta importante pa tuma medidanan di precaucion 


Durante e ultimo dianan nos por 
a tuma nota di un calor extenso, 
temperatura hopi halto y un solo 
fuerte. Durante e dianan cu ta 
sigui comunidad por bay sigui ex- 
perencia esaki cu por ta peligroso 
pa nos salud. Pa combati e fenom- 
eno di naturalesa aki no ta posi- 
bel, pero si nos por tuma accion 
pa proteha nos mes y otronan y 
tambe preveni consecuencianan 
pa motibo di e calor extenso. 


Nos por papia aki di un heatwave 
of cu otro palabra un ola di calor cu 
tin su efecto riba hende y bestia. Riba 
hende e tin efecto specialmente riba 
e personanan cu un enfermedad cro- 
nico manera, diabetes, presion halto, 
cancer, asthma, pero tambe esnan cu 
nan trabou ta fisicamente pisa y pafo. 
Otro grupo di riesgo ta hende grandi, 
baby, muchanan chikito, hende cu so- 
bre peso y obesidad . Calor por oca- 
ciona deshidratacion, zonontsteking, 
presion halto, dolor di cabes, cansan- 
cio, biramento di cabes y stoma, saca- 
mento, cram di musculo y asta ataca 
serca un persona cu ta den e tempera- 
tura cayente pa un tempo largo. 


Departamento di Salud Publico ta 
conseha comunidad pa durante e di- 
anan cu ta sigui pa bebe hopi awa por 
lo menos 2 liter pa dia, uza protec- 
tor solar SPF 30 of mas, bisti bril di 
solo, pechi of sombre, paña di color 
cla preferibel di catuna of linen y evita 
bebida cayente y bebidanan cu ta con- 
tene cafeina of hopi sucu durante e 
oranan mas calor cu ta entre 11:00 di 
merdia pa 2:00 di atardi. 


Nos muchanan, enfermonan y nos 
hende grandinan ta esnan mas vul- 
nerabel pa e calor aki. Ta hopi impor- 
tante pa vigilanan constantemente y 
refresca nan curpa pa wanta e temper- 
atura abou y hidrata nan cu suficiente 
likido pa evita un posibel heatstroke, 
cu ta un condicion hopi delicado ca- 
minda cu e curpa ta stop di soda. E 
temperatura di curpa ta sigui subi mas 
cu 40° grado Celsius y ta perhudica e 
centro di control cu ta regula e tem- 
peratura corporal den nos celebro. 


Sintomanan di un heatstroke ta: 
Temperatura corporal halto den corto 
tempo 
Cara y cuero cora y seco 


No ta soda mas 
Curazon ta bati dura 
Dolor di cabez 
Mente ta bira confuso y por cay flow 
Por cuminsa saca of haña diaree 


Kico pa haci den caso di un Heat- 
stroke ? 
Busca asistencia medico mesora yama 
911 


Tene e persona trankil y den fresco 
Los e pañanan na su curpa. 
Fria e curpa cu un serbete/paña muha 
(cu awa friu of di cranchi) 
Por pone ijs of icepack bou di brasa, 
na nek, lomba, riba stoma y/of memey 
di e pianan. 
Si persona ta consciente lag’a bebe 
awa no mucho friu. 


Cientificonan ta descubri señal di celebro pa dolor cronico 


(TheGuardian)—Cienti- 
ficonan a descubri señal di 
celebro cu ta mustra con 
hopi dolor un persona tin. 
Segun nan, esaki ta un stap 
mas cerca pa tratamento 
radical pa personanan cu 
ta biba cu dolor cronico y 
debilitante. 


Esaki ta e prome biaha cu in- 
vestigado a descifra actividad 


di celebro cu ta subraya do- 
lor cronico den pashent, cual 
ta hisa speransa cu terapia di 
stimulacion di celebro—un 
tratamento uza caba pa male- 
sa di Parkinson’s y depresion 
severo—por yuda esnan cu 
dolor cronico tambe. 


Un “epidemia silencioso” ta 
afecta hopi hende na mundo, 
specialmente adulto. E cau- 


sanan ta hopi, y por varia en- 
tre artritis, cancer y problema 
cu lomba y hasta diabetes, 
stroke y endometriosis. 


Pero mientras cu dolor cro- 
nico a causa un aumento den 
prescripcion di opiode, no tin 
ningun tratamento cu ta traha 
bon pa e condicion aki. Esaki 
ta pone expertonan yama pa 
un pensamento nobo den 
con servicionan di salud por 
yuda pashent cu dolor. 


Pa e estudio mas recien, cien- 
tificonan a implanta elec- 
trodo den cuatro pashent cu 
dolor cronico despues di un 
stroke of despues cu a perde 
un pida di nan pia of brasa. E 
aparato a logra graba actividad 
celebral den dos region—“e 
anterior 
cingulate 
cortex” 
(ACC) y “orbitofrontal cor- 
tex” (OFC)—cu un primi di 
boton riba un control. 


A puntra e boluntarionan 


varios biaha pa dia pa com- 
pleta encuestanan cortico riba 
forsa y e tipo di dolor cu nan 
ta experencia, pa despues gra- 
ba imagen di e actividad cele- 
bral. Cientificonan a descubri 
cu nan por train un algoritmo 
pa pronostica e dolor di e per- 
sona basa riba señal electrico 
den nan OFC. 


Tareanan na banda di e prue- 
ba aki a mustra cu diferente 
actividad celebral ta acom- 
paña na dolor diripiente of cu 
un duracion cortico, manera 
e dolor produci ora bo touch 
algo hopi cayente. E descu- 
brimento aki por splica, al 
menos te na un cierto grado, 
pakico pildo di dolor ta me- 
nos efectivo pa dolor cronico. 


E descubrimentonan por tin 
un impacto inmediato riba 
pruebanan clinico cu ta in- 
vestigando un procedura pa 
controla dolor cronico via 
stimulacion celebral (DBS). 


Esaki ta encera un stimula- 
cion celebral cu ta manda 
pulso electrico pa e celebro 
pa stroba señalnan problem- 
atico. Pa motibo cu esaki ta 
envolvi un operacion, DBS ta 
considera como un delaster 
opcion pa tratamento, pero ta 
uza caba como un tratamento 
pa malesa Parkinson’s y per- 
sonanan cu malesa di depre- 
sion severo. Pa esaki por ta 
efectivo, dokternan mester sa 
precisamente riba cual señal 
por dirigi. 
Prof Blair Smith, un experto 
den dolor cronico na Univer- 
sity of Dundee a bisa cu e fal- 
ta di medidanan obhetivo pa 
dolor ta haci’e dificil pa evalua 
si tratamento ta efectivo: “Si 
extende e investigacion exi- 
tosamente, esaki por ofrece 
un oportunidad pa desaroya 
medidanan obhetivo pa cierto 
dolor, y na mesun momento, 
expande nos comprension di 
mecanismo biologico.” 

Parlamentario di fraccion PAR a propone agrega HIV/AIDS riba agenda di 
siguiente IPKO 


Corsou: 


Parlamentario di fraccion PAR a propone 
agrega HIV/AIDS riba agenda di siguiente 
IPKO 
(CuraçaoChronicle) - Miembro di parlamento pa 
partido PAR, Ana Maria Pauletta a bisa cu e pres- 
encia di e epidemia di HIV na Corsou cu segun 
ta por lo menos 0.53%, na Aruba 0.37% y na Bo- 
neiro 0.5% ta calcula basa riba e individuonan cu 
ta diagnostica, cual ta causa cu esaki no ta un cifra 
realistico. 


E realidad segun e parlamentario ta cu Corsou te 
ainda no tin un bista cla di e cantidad di persona 
infecta cu e virus HIV. Pauletta tambe a menciona 
cu recientemente SPIRIT y Red Cross Blood Bank 
Foundation a ehecuta un investigacion tocante 
HIV/AIDS riba e paisnan ABC. 


“E investigacion a provee un bista di e situacion lo- 
cal, ademas di e similaridadnan cu nos islanan ru- 
man den e Reino. E investigacion aki a demostra e 
forsa di traha hunto dentro di Reino. Den e con- 
texto aki, mi ta pidi atencion di e comision di Re- 
ino. Si nos kier combati e pandemia aki y mira un 
disminucion den e averahenan di infeccion, nos tin 


cu traha hunto como pais. Colaboracion den con- 
scientisacion, elimina mal informacion y reduci 
stigma, provee tratamento adecua y medicamento 
den henter Reino, sigura un vision preventivo, tur 
e aspectonan aki mester trece dilanti den delibera- 
cion.” 


Durante e periodo di juni 1 te cu 5, e parlamen- 
tarionan di Reino lo reuni na e plataforma IPKO. 
E plataforma aki a mustra su potencial den colabo- 
racion riba topiconan manera salud y educacion. 
Pauleta a declara cu te ainda no ta conoce e agenda 
pa juni 2023 di IPKO te ainda no ta conoci, pero 
toch e kier propone na Comision di Reino pa inclui 
e topico aki den e agenda. Si no por agrega e topico, 
e peticion ta pa trata esaki di manera formal cu otro 
miembronan di IPKO, cu e intencion di yega acu- 
erdonan concreto. 


Pauletta a declara cu e ta prepara pa provee mas in- 
formacion tocante e topico na Comision di Reino 
y tambe por contacta e comision, particularmente 
Dr. Duits, ken a conduci e investigacion. 


(NLTimes) - Polis na Paramaribo, Suriname 
a aresta un homber Hulandes di 40 aña y un 
muhe Cubano di 37 aña bao sospecha di trafi- 
co humano. Nan ta acusa di a forsa por lo me- 
nos 3 hende muhe di traha como prostituta 
segun e corant local Waterkrant. 


E 3 persona involucra a reporta e sospechosonan na 
polis. Nan a bisa cu e Hulandes y Cubano a hiba 
nan Suriname for di afo pa traha como bailarina na 
clubnan nocturno. Despues nan a forsa e muhenan 
en cuestion tin relacion sexual cu e clientenan con- 
tra e acuerdonan cu nan a haci. Tambe nan mester a 
duna e sospechosonan cualkier placa cu nan a gana. 
Polis di Paramaribo a lansa un investigacion y a 


haya informacion tocante mas hende muhe den 
exterior cu ta trahando como prostituta di un adres 
na Rubenstraat. Polis a ehecuta un inval na e adres 
y a haya 3 muhenan, kende nan a hiba stacion di 
polis pa interogacion. E autoridadnan a acomoda e 
muhenan den un cas safe mientras nan ta investiga 
si tin mas victima di e trafico humano. 


Ambos sospechoso a keda aresta na Paramaribo 
diadomingo anochi y e investigacion contra nan ta 
andando. 


Suriname su autoridadnan a yuda e 3 muhenan cu 
a bini dilanti bay back nan pais den consulta cu e 
embahada involucra. 


Homber Hulandes y muhe Cubano acusa di trafico humano na Suriname 


Hulanda: 


Corsou: 
No tin acuerdo pa extende prestamo di coronavirus 


(CuraçaoChronicle) - Hulanda y e paisnan 
den Caribe manera Corsou, Aruba y Sint 
Maarten no a yega un acuerdo ainda riba con- 
verti e sosten cu a ricibi pa coronavirus -y cu 
ta den caduca- den prestamonan di termino 
largo. 


Dialogo oficial riba terminonan manera duracion, 
interes y schedule pa bolbe paga no a yega na un 
resultado te ainda. Preocupacionnan ta creciendo 
na Den Haag tocante actitud di e gobiernonan den 
paisnan CAS, cual ta stroba e progreso. 


Gabinete Wever-Croes na Aruba a nenga di co- 
labora riba establecimento di un acta di Reino pa 
supervision financiero, apesar di comentarionan 
anterior. E gobiernonan na Willemstad y Philips- 
burg tambe ta ser percibi como demasiado pasivo 
den e preparacion di e momento cu Ennia su fondo 


di pension caba. E negociante y doño di e compa- 
nia Ansary a horta y laba e placa di e compania di 
seguro. Aunke Ansary a ricibi ordo di bolbe paga 1 
biyon, tin un apelacion na caminda den juni, cual 
ta pone duda riba e hecho si Ennia lo recupera cu- 
alkier fondo. 


Reportahenan den media ta sugeri cu Secretario 
di Estado pa Relacionnan di Reino Van Huffelen 
a conecta un acuerdo riba extende prestamo di 
coronavirus na supervision financiero na Aruba 
y concerniendo e caso di Ennia na Corsou y Sint 
Maarten. 


Loke ta sgur ta cu, aunke yega na interes faborabel, 
e lo tuma varios decada pa bolbe paga e prestamo- 
nan. E nacionnan Caribense su deseo di yega na 
un pordon parcial di e prestamo no ta mustra hopi 
probabilidad di tuma luga. 

Polis Hulandes a ricibi mas reportahe di menasa contra politiconan, 
specialmente contra parlamentario Geert Wilders 


(NLTimes)—Cuerpo policial na Hulanda a ricibi un cantidad record 
di reportahenan for di politico cu ta ricibi menasa na 2022. E Team di 
Politico Menasa (TBP) di e polis na Den Haag a ricibi 1.125 reportahe 
di menasa adresa pa parlamentarionan y oficialnan di gobierno, casi 
dos biaha mas hopi cu e aña prome. Den e tempo ey, tabatin 588 repor- 
tahe cu a drenta cerca polis. 


E aumento mas tanto ta pa via di mas menasa contra un parlamentario en 
particular, esta Geert Wilders. Al menos mita di e 1.125 reportahe a bin for 
di e lider di partido PVV. El a ricibi menasa for di pafo di Union Europeo. E 
cantidad total di politiconan menasa tabata comparabel cu añanan anterior. Pa 
motibo di privacidad, Ministerio Publico (OM) no a haci ningun declaracion 
tocante politiconan individual. 


OM ta encarga di investiga e menasanan cu drenta. Na 2022, OM a conclui 
den 889 caso cu e reportahe ta encera un menasa castigabel. E aña anterior, e 
cantidad tabata un tiki menos cu 373. Segun OM, menasanan contra politi- 
conan “ta keda un problema,” y inkietud social ta un di e causanan mas grandi 
di e aumento. 


Mayoria di e menasa ta haci via rednan social. Den casonan asina, pa descubri 
ken ta tras di e profiel hopi biaha ta complica. Ademas, hopi menasa castigabel 
di aña pasa a bin for di pais pafo di UE. Casi 600 di e 889 menasa a bin for 
di paisnan manera Pakistan, cu cual Hulanda no tin un acuerdo di asistencia 
legal. “Sin e acuerdo di ayudo legal, e chens ta tiki cu autoridadnan local ta bay 
coopera dentro di un periodo aceptabel,” segun OM. Si ta posibel pa ricibi 
ayudo legal den e identificacion y cuestionamento di e sospechoso, autoridad- 
nan lo retira e investigacion. Den 712 caso, e investigacion no a produci un 
sospechoso cu por a ser detene. 


Aña pasa, 376 sospechoso a para dilanti corte criminal. E corta ta duna senten- 
cia di te cu cinco luna y servicio comunitario te cu 120 ora. Shete caso tabata 
maneha den sesionnan di OM, y a transferi cuatro pa paisnan cu cual Hulanda 
tin un acuerdo di ayudo legal. Bureau Halt a tuma un menasa di un mucha 
menor di edad, y a descarta un caso pa via di e falta di evidencia. Den 127 caso, 
ainda investigacion ta andando. 


E TBP di e cuerpo policial ta enfoca riba menasanan castigabel contra politi- 
conan nacional, manera minister, parlamentario, senado y secretaria di estado. 

Brazil: A bati alarma pa scarsedad di 
insulina 


(Infobae) – Na Brazil tin 
un emergencia pa e pobla- 
cion cu ta sufri di diabe- 
tes, segun corant O’Globo 
a revela. Na e Sistema Pu- 
blico di Salud (SUS) di 
hopi estado no tin insuli- 
na di accion rapido (IAAR 
den termino medico), un 
farmaco cu ta salba e bida 
di hende diabetico. 


Segun dokter Levimar Rocha 
Araujo, presidente di Socie- 
dad Brasileño di Diabetes 
(SDB), “tin scarsedad di in- 
sulina pasobra den ultimo 
destaho, Ministerio di Salud 
a fracasa y ademas Ministerio 
di Salud a cumpra farmacon- 


an na China cu no ta conta cu 
e aprobacion final. E prob- 
lema ta cu nos no sa nada 
di e compania cu a scoge pa 
atende e emergencia aki y 
esey ta preocupa nos. Mes- 
ter tin un registro di Anvisa, 
agencia regulador di medica- 
mentonan cu ta coresponde 
na Food and Drugs Adminis- 
tration di Merca.” 
Segun un website Brasileño di 
noticia specialisa den diabetes 
“Um Diabetico”, despues di e 
alerta di e Tribunal di Cuenta 
di Union tocante e falta di 
insulina, Ministerio di Salud 
Brasileño a dicidi di cumpra 
1.346.828 pluma di insulina 
na un empresa Chines yama 


Globalx Technology Limited, 
y e problema ta cu e insulina 
aki actualmente no ta aproba 
pa Anvisa, loke ta nifica cu 
no a pasa den e controlnan 
necesario pa cualkier medi- 
camento pa autorisacion di 
comercialisacion. 


Sinembargo, ley ta stipula cu 
den caso di emergencia Min- 
isterio di Salud por cumpra 
medicamento cu no ta aproba 
na Brazil, siempre y cuando 
nan tin un registro valido 
na e pais den cual autoridad 
mester ta miembro di Rekisi- 
tonan Tecnico pa Produc- 
tonan Farmaceutico di Uso 
Humano (ICH), di cual Chi- 


na ta miembro for di 2017. 


Brazil ta e di cinco pais na 
mundo cu incidencia di dia- 
betes, cu 16.8 miyon pashent 
adulto entre 20 y 79 aña, na 
un pais unda politiconan for 
di presidente hasta esnan cu 
funcionnan mas abou ta gasta 


miyones di real di impuesto 
pa biahenan institucional na 
hotelnan di luho, ta husto pa 
puntra si tabata eticamente 
corecto e decision di cumpra 
insulina Chines pa pashent- 
nan, specialmente pa esnan di 
mas pober cu no tin acceso na 
sector di cuido priva. 


Colombia: Gobierno ta suspende alto al fuego cu disidencia di FARC 
despues di asesinato di 4 mucha 


(NTN24) – Gustavo Petro, 
presidente di Colombia, 
ayera dialuna a informa 
cu ta bay suspende un alto 
al fuego bilateral cu dis- 
idencia di FARC despues 
di e asesinato di cuatro 
mucha indigena menor di 
edad na departamento di 
Putumayo. 


“Un hecho teribel cu ta cues- 
tiona e boluntad pa construi 
un pais den paz. No tin hus- 
tificacion algun pa e tipo di 
crimen aki,” e mandatario a 
bisa den un comunicado. 


E alto al fuego cu tabatin cu 
e grupo arma aki na departa- 
mentonan di Caqueta, Meta, 
Guaviare y Putumayo ta bay 
keda suspendi den proximo 
24 ora y despues di esey, ta 


bay reactiva tur ofensiva. 
Igualmente, e presidente a 
bisa cu “si e alto al fuego bi- 
lateral no ta efectivo den e 
teritorionan determina pa 
protege bida y integridad di e 
poblacion, no tin sentido per- 
sisti den dje.” 


Tambe a convoca e delega- 
donan EMC-FARC, ken den 
mecanismo di monitoreo a 
pidi dispensa pa no asisti. “E 
acusacionnan aki ta bay ta bao 
respet di derechonan huma- 
no y Derecho Internacional 
Humanitario,” e hefe di Es- 
tado a bisa. 
Gobierno a exclui cu proxi- 
mamente ta bay duna e 
nomber di e integrantenan di 
e delegacion cu “ta bay partic- 
ipa den mesa di negociacion 
cu EMC-FARC pa cuminsa 


cu e dialogonan.” 


Organisacion Nacional di 
Pueblonan Indigena di Ama- 
zonia Colombiano (OPI- 
AC) ta esun cu a denuncia 
cu miembronan di e Frente 


Carolina Ramirez di Estado 
Mayor Central di FARC a 
asesina a cuatro indigena 
menor di edad na departa- 
mento di Putumayo. 
Di acuerdo cu e organisacion, 
e muchanan a purba di scapa 


di un campamento arma den 
cual nan tabata deteni, a haya 
nan morto debi na tiro cu 
arma di candela na comuni- 
dad ‘El Estrecho’, limite en- 
tre Caqueta y Amazonas. 


Mexico: Presidente ta mira cu orguyo cu congresistanan Peruano ta 
declar’e persona ‘no grato’ 


(Reuters) – Presidente di 
Mexico, Andres Manuel 
Lopez Obrador ayera di- 
aluna a bisa cu e ta mira 


como “motibo di orguyo” 
e hecho cu legisladonan di 
derecha di Peru a propone 
pa declara su persona 


como ‘no grato,’ despues 
di su comentarionan riba 
e crisis politico y agitacion 
social na e pais Andino. 


“No ta un delito pa declara 
e presidente di Mexico per- 
sona no grato, pa mi ta un 
asunto di orguyo, pero no 
ta corecto,” el a bisa den un 
conferencia di prensa di ayera 
mainta, despues cu su Go- 
bierno a stop relacionnan cu 
Peru y a evita reconoce ad- 
ministracion di e mandatario 
Dina Boluarte. 


Lopez Obrador a critica di un 
manera fuerte e Gobierno di 
Boluarte for di december ora 
el a yega na poder, despues di 


destitucion di Pedro Castillo, 
ken na e momentonan aki ta 
den prison despues cu a pur- 
ba disolve Congreso. 


Tempo cu Castillo a keda 
deteni, na Peru a cuminsa 
protestanan grandi den cual 
hende a muri y e hechonan a 
ricibi critica di gobiernonan 
di iskierda di e region, incluy- 
endo Mexico y Colombia. 
E gobernante Mexicano a 
bisa cu Castillo, ken tambe 
ta enfrenta acusacionnan di 
corupcion, “ta ilegalmente 
cera si ta haci analisisnan di e 
procedura legal constitucio- 
nal” di e nacion sur Ameri- 
cano. 
E situacion aki tambe ta bin 


poniendo mas tension diplo- 
matico entre e dos pais. 
Comision di Relacion Exte- 
rior di Congreso Peruano a 
pidi un debate pa declara Lo- 
pez Obrador como “persona 
no grato”, pa loke e pedido lo 
por pasa na legislativo y asina 
discuti un accion den proxi- 
mo dianan. 
Siman pasa, e congresista Pe- 
ruano, Patricia Chirinos di 
partido Avanza Pais a haci e 
solicitud debi na comentari- 
onan di Lopez Obrador con- 
sidera como metemento den 
asuntonan interno di su pais 
y tambe debi cu el a nenga di 
reconoce e derecho di Peru 
pa eherce e presidencia tem- 
poral di Alianza di Pacifico. 

Venezuela: 
Polis Anticorupcion ta sigui cu invasion den e buskeda di un 
empresario fugitivo 


(ElNacional)—Durante 
fin di siman, Polis Na- 
cional 
Contra 
Corup- 
cion (PNCC) a sigui keda 
desplega na Caracas den e 
buskeda di un empresario 
fugitivo cu conexion den 
e trama di corupcion den 
Petroleos de Venezuela 
(Pdvsa). 


Segun medio di comunica- 
cion La Table, esaki ta encera 
e empresario Miguel Men- 
doza Maldonado, ken polis a 
busca durante e invasion di al 
menos cinco establecimento 
na Caracas, specificamente 


den Las Mercedes, La Cas- 
tella y e avenida La Salle. 
“Operacion 
Caiga 
Quien 


Caiga no ta stop di busca y fin 
di siman aki a realisa invasion 
den al cinco establecimento 


den e area metropolitano di 
Caracas. PNCC, entre otro 
obhetivo, ta busca un empre- 
sario fugitivo den conexion 
cu e fraude den Pdvsa,” e or- 
ganisacion a tweet. 


Y el a agrega: “Mendoza Mal- 
donado ta parti di un struc- 
tura logistico y financiero ex- 
clusivo na hefenan di fraude 
den entidad publico.” El a 
splica cu e sospechoso ta co- 
necta cu e corporacion Hay- 
lef Investment, cual ta regis- 
tra na Panama desde 2014 cu 
Jesús Méndez (el Gordo). 
Den e mesun manera, el a 


menciona cu “Blanca Men- 
doza Maldonado por ta un 
tercera persona di interes den 
e fraude. A certifica e relacion 
di e tres sospechoso aki desde 
2014,” e operacion a specifica. 


Tocante e empresario fugitivo 
Otro detaye tocante e “em- 
presario fugitivo” ta cu a 
apunt’e na mei 2023 den e 
Gazeta Oficial como un di- 
rector di Linea di e Oficina di 
Asistencia y Seguridad Social 
di e Ministerio di Poder Pop- 
ular pa e miedo ambiente. 


Puerto Rico ta bay descentralisa su Departamento di Educacion pa 
mehora su servicionan 


(Infobae)—E gobernador 
di Puerto Rico, esta Pe- 
dro Pierluisi, a anuncia e 
descentralisacion di e De- 
partamento di Educacion 
dialuna, e obheto di hopi 
critica, pa asina garantisa 
cu scolnan por responde 
directamente na e necesi- 
dadnan di e studiantenan. 


“E meta ta pa haci e descen- 
tralisacion di e sistema edu- 
cacional realistico pa asina tur 
nos studiante, como tambe 
nan tata y mama y nan do- 
centenan, por tin confiansa 
den nan futuro y esun di e 
proximo generacion,” Pier- 
luisi a declara. 


E anuncio di dialuna, den 
cual e hefe di Educacion 


federal, Miguel Cardona, a 
participa, ta nifica cu Puerto 
Rico ta bay lansa e Iniciativa 
pa Descentralisacion Educa- 
cional y Autonomia Regional 
(IDEAR). “E accionnan im- 
portante cu nos ta anuncia 
awe ta bay resulta den un fu- 
turo miho pa studiante y nan 
famia,” Cardona a bisa ayera. 


Puerto Rico ta e di seis dis- 
tricto escolar mas grandi na 
Merca y ta opera actualmente 
como un sistema educacio- 
nal unitario, no manera otro 
hurisdiccion. Critica di e De- 
partamento di Educacion ta 
comun den e ultimo añanan 
pa via di e burocracia interno 
complica, cual a causa acusa- 
cion di ineficiencia y hasta 
corupcion. 


Bou di e modelo nobo aki, 
Puerto Riba ta bay establece 
un structura cu ta separa e 
funcionnan di e Agencia di 
Educacion di Estado (SEA) y 
e Agencia di Educacion Local 
(LEA). IDEAR, na su turno, 
ta bay duna un plan pa e Sec- 
retaria di Educacion y Gober- 


nador di Puerto Rico dentro 
di 90 dia, detayando metanan 
den corto y largo plasa den 
direccion di descentralisa- 
cion. 


Ta bay desaroya e plan via un 
proceso colaborativo cu ta 
inclui studiante, docente y e 
comunidad, pa asina sigura 


cu esfuerso ta participatorio, 
ta responde na docente y ta 
keda central na studiante. Un 
bes cu implementa esaki, de- 
scentralisacion ta bay facilita 
uzo lihe y eficiente di recur- 
sonan federal y ta bay permiti 
autonomia pa region- y scol- 
nan. 


Pierluisi tambe a anuncia e 
lansamento di e iniciativa P- 
Card, bou cual cada direc- 
tor di scol ta bay tin un debit 
card pa cumpra material cu 
ta necesario, pero si cu un 
limite cada luna. Den mesun 
manera, el a sigura cu tur scol 
ta bay ricibi un basket di ma- 
terial educacion prome cu e 
prome semester di scol cum- 
insa. 


Proyecto EPA ta alerta: 
Venezuela ta mantene un debe cu e proteccion di biodiversidad 


(LaPatilla)—E 
iniciativa 
Venezolano yama Educa- 
cion, Produccion y Ambi- 
ente (EPA) a firma dialu- 
na, dia Dia Internacional 
di Diversidad Biologico, 
cu e estado Venezolano 
actualmente ta mantene 
“un debe” cu e proteccion 
y defensa di biodiversidad. 


“Actualmente na Venezuela 
tin un debe di Estado cu e 
proteccion y defensa di nos 
biodiversidad: 
especienan 
vulnerabel seriamente bou 
menasa, caceria ilegal, de- 
struccion di habitat, sobre- 
explotacion di recurso, de- 
forestacion,” EPA a publica 
den un mensahe riba Twitter. 


E iniciativa, cual ta pertenece 
na ONG Fundaredes, a bisa 
cu tin un falta di supervision 
den areanan natural y un falta 
di fondo pa investigacion 
cientifico. Nicolás Maduro a 


declara dialuna den un men- 
sahe publica riba Twitter pa 
stop cambio di clima na un 
manera “radical,” bisando 
cu cambio di clima a genera 
“capitalismo.” 


Palacio Miraflores a reporta 
diadomingo cu el a laga 500 
cabay di lama los den un lama 
den e Parke Nacional Mochi- 
ma, den Estado Sucre, como 
parti di un plan sostenibel pa 


salba especienan bou riesgo 
di extincion. Josué Lorca a 
indica cu e accion aki ta parto 
di e actividadnan pa e siman 
di diversidad biologico. 


El a anuncia cu ta bay realisa 
un accion similar den Estado 
Nueva Esparta, den e parti 
sureste di e Lama Caribe, 
na unda nan ta bay laga 350 
cabay di lama los den e Parke 
Nacional Laguna de la Rest- 
inga, tambe como den Estado 
Amazona, unda nan ta bay 
debolbe 20.000 turtuga Ar- 
rau na nan habitat. Tambe el 
a bisa cu den Estado Apure, 
nan ta bay laga mas cu 300 
crocodil Orinoco los. 

Bailarinnan no ta proteha contra abuso na Hulanda 


(NLTimes) - E mundo 
Hulandes di baile tin mes- 
ter di codigonan di con- 
ducta un poco mas cla pa 
proteha hende y preveni 
comportamento 
trans- 
gresivo incluyendo abuso 
sexual. Un estudio extenso 
tocante e sector di baile a 


resulta den un reportahe 
di 332 pagina presenta na 
Den Haag dialuna. 


E reportahe yama “Schadu- 
wdansen” a keda presenta pa 
Marjan Olfers y Anton van 
Wijk for di e agencia di inves- 
tigacion, Verinorm/ 


E investigadornan a pidi cen- 
tenares di bailarin yena un 
cuestionario y conduci 167 
entrevista. Un estudio di e 
poblacion a mustra cu 39 
porciento di bailarin a keda 
confronta cu por lo menos 
un forma di comportamento 
transgresivo e aña pasa. Mal 


conducta sexual tabata invo- 
lucra den 11 porciento di e 
casonan. E trainernan y do- 
centenan, ken ta den e posi- 
cion di poder, ta e person- 
anan menciona como esun 
cu a comete e mal conducta. 
“Bailarinnan ta tolera hopi pa 
nan por sigui eherce nan pa- 
sion y hopi biaha nan ta tolera 
dimas,” e reportahe a splica. 


Mas o menos dos tercer parti 
di e participantenan a bisa cu 
e medidanan ta necesario pa 
haci e sector mas sigur. E in- 
vestigadornan a cuminsa cu 
algun recomendacion. “Bo 
mester tin wowo y oido pa 
e victimanan,” ta un di nan. 
Baila tambe mester ta mas 
profesional, un structura cu 
por reconoce mester keda 
crea, codigonan di conducta 
cla ta necesario y e “cultura di 
silencio” mester kibra. 


Reportahenan di abuso a yega 
na investigacion independi- 
ente, cual a cuminsa den aña 
2021 di parti di Ministerio di 


Salud, Bienestar y Deporte 
(VWS). Esaki a bini despues 
di acusacion di Kim Kou- 
mans. E bailarin y coreografo 
profesional a papia publica- 
mente tocante su experienci- 
anan tocante comportamento 
transgresivo, 
incluyendo 
abuso sexual. Koumans a urgi 
otro bailarinnan pa comparti 
nan experiencianan y a haci 
yamado na politiconan pa in- 
vestiga. Aña pasa el a reporta 
na cuerpo policial contra un 
docente di baile na Noord- 
Brabant ken aparentemente a 
abusa di su persona. 


Algun figura y conclusionnan 
di e reporte extenso a leak 
mas o menos un siman atras, 
hasta prome cu e bailarinnan 
involucra a keda informa. 
Preguntanan skirbi di parla- 
mentarionan den Tweede Ka- 
mer a bisac u nan ta comparti 
Koumans su “indignacion” 
tocante e leak y a demanda 
contesta for di Minister Con- 
ny Helders y e investigador- 
nan. 


Good Burger 2 
Prome bista di e set di grabacion 


(TMZ) - “Good Burger” lo 
bolbe back pantaya gran- 
di cu e actornan original 
Kenan Thompson y Kel 
Mitchell y TMZ a publica 
un bista di e set di produc- 
cion nobo mientras graba- 
cion ta cuminsnado. 


Testigonan a conta TMZ cu 
e di dos edicion di e pelicula, 
“Good Burger 2” a cuminsa 
grabacion diahuebs siman 
pasa na North Providence 
alrededor di 8or di mainta y 
ta obvio cu e diseñadornan 
di e set a haci hopi esfuerso 
pa recrea e look di e pelicula 
clasico. 


Aparentemente e ekipo di 
produccion a remodela com- 
pletamente un tienda di ice 
cream yama Friendly’s y a 


converti esaki den un tienda 
di Good Burger. E edificio 
originalmente tabata pinta 
cora, pero tur cos a cambia 2 
siman pasa ora cu produccion 
a duna e tienda un remod- 
elacion despues di a notifica 
e negosinan alrededor di e 
construccion cu lo tuma luga. 
Segun e fuentenan e ekipo a 


drenta y a bolbe pinta e tien- 
da, a agrega decoracion riba e 
bentanan y mas. Te hasta nan 
a construi un muraya di con- 
creto den e parking lot prome 
cu a decora esaki cu grafiti cu 
tematica di e pelicula. 


Awo loke ta falta ta e trabao 
cu e camara y aparenteente 
ya caba esaki ta na caminda 
mirando cu nan tin henter 
siman ta graba cu e elenco y 
ekipo grabando un escena cu 
algun di e actornan na e mu- 
raya di grafiti cu nan a crea. 


Te ainda no tin señal di Kenan 
ni Kel, kendenan ta interpreta 
e rol principal di Dexter Reed 
y Ed den e pelicula original 
cu a lansa aña 1997 y Nick- 
elodeon su show di come- 
dia “All That”, pero ya caba 
a keda sigura cu ambos lo 
bolbe back pa e pelicula cu lo 
haci su gran debut riba Para- 
mount+. 

Bishita di Club Kibrahacha na Archivo Nacional Aruba 


Siman pasa Archivo Na- 
cional tabata tin bishita di 
nos grandinan di Centro 
Kibracha. Na e ocasion aki 
nos grandinan por a apre- 
cia e exposicion “Diaspora 
Arubiano” y asina haya sa 
un tiki mas di unda nos 
hendenan ta bin. 


Tambe a haya oportunidad 
pa mira un pelicula di sr. 
Boomsma, kende den aña 30 
y 40 a biba na Aruba y haci al- 
gun filmacion. 


Na mes momento a duna 
splicacion di nos historia di 
sclavitud na Aruba y pasa un 
rato informativo y agradabel. 
Nos stagairenan di EPB San 
Nicolas tambe a haya opor- 
tunidad pa fungi como guia 


den e exposicion aki, cum- 
pliendo asina tambe cu parti 
di nan tarea , esta di duna in- 
formacion na publico. 
Asina aki tambe nos por mira 


cu generacion jong ta inter- 
acta cu generacion grandi di 
Aruba. 
Danki ta bay na centro Kibra- 
cha pa scohe pa bishita nos. 


Pabien Brandon! Miembro 
di ‘United States Navy’ 


Brandon a bira miembro 
di marina 5 di Mei 2023 
y a gradua 6 di mei for 
di Auburn University cu 
un Bachelor den ‘Science 
in Information Systems 
Management and a Minor 
in Naval Science.’ Bran- 
don lo fungi como piloto 
di marina den ‘Surface 
Warfare Officer on the 
USS Delbert D. Black’ na 
e base di Mayport, Florida. 


Brandon ta yiu di sr. Karel 
van der Linden y sra. Mari- 
Elena Baldwin y ruman di 
Kareline van der Linden y 
James Alexander van der Lin- 
den cu tambe tin funcion den 
‘Air Force’ di Merca. 


Famia y amigonan di Bran- 
don ta sumamente orguyoso 
pa cu e logronan aki y ta de- 
sea Brandon tur clase di exito 
den su carera. 


YMCA ta introduci Proyecto Meaningful Work 


Na aña 1956, Bob Steel 
a funda e organisacion 
di Young Men´s Chris- 
tian Association Aruba 
(YMCA). E obhetivo des- 
de cuminsamento ta pa 
aporta na e bienestar fis- 
ico, intelectual y spiritual 
di muchanan cu hoben- 
nan den comunidad. Door 
di cultiva nan potencial ta 
posibel pa contribui na e 
desaroyo di nan confiansa 
y respeto propio pa asina 
nan por bira miembronan 
ehemplar di nan famia y 
sociedad. 
E YMCA di Aruba ta pro- 


moviendo e obhetivo aki cu 
diferente programanan ofreci 
specificamente cu curso- y 
campamentonan pero ade- 
mas un traimerdia yama Y’s 
Care. Actualmente e organi- 
sacion ta conta cu mas di 110 
participante den ambos cen- 
tro di Dakota y San Nicolas 
cu ta forma parti di e traim- 
erdia. 


E Vision Nobo 
Pa 2030, e organisacion glob- 
al di YMCA a establece un vi- 
sion nobo caminda cada cen- 
tro rond di mundo lo enfoca 
pa ta riba e mesun direccion 


tocante diferente topiconan 
importante. Esaki ta trata di e 
4 pilarnan entre otro: Com- 
munity and Wellbeing First, 
a Sustainable Planet, a Just 
World y Meaningful Future 
of Work. Cada un di esaki ta 
conta cu puntonan cu lo de- 
sea di incorpora den e servi- 
cionan brinda di cada centro 
durante e proximo añanan. 
Den e forma aki YMCA lo 
por stimula un mihor desar- 
oyo di comunidad y hoben- 
nan pa nan por bira futuro 
lidernan. 
Proyecto ‘Meaningful Work’ 
Considerando e vision nobo, 


YMCA Aruba ta introduci- 
endo e proyecto di “Mean- 
ingful Work” cu lo envolve e 
participantenan di e traimer- 
dia Y’s Care di ambos centro 
na Aruba. Esaki lo tuma lugar 
riba 26, 27, 28 di mei y lo fi- 
nalisa riba 2 di juni, 2023. E 
proyecto ta encera cu e par- 
ticipantenan lo haci trabou 
voluntario cerca diferente or- 
ganisacionnan na Aruba entre 
otro: Fundacion Pa Nos Co- 
munidad, Scubble Bubbles, 
Cas Marie, Luna Founda- 
tion, Nine Lives Foundation, 
Fundacion Cas di mi Chepa 
y Donkey Sanctuary. Danki 
na nan cooperacion, YMCA 
Aruba lo por educa e partici- 
pantenan tocante e balor di 


duna un man na e comuni- 
dad. 
Na otro banda ta importante 
pa remarca cu e proyecto aki 
ta patrocina cu e fondonan di 
LAKA. Ademas YMCA Aru- 
ba ta sumamente agradecido 
cu e contribucion valioso di 
Subway Aruba pa asegura cu e 
participantenan lo tin un bon 
experiencia durante e trans- 
curso di e proyecto. Final- 
mente, ta aprecia y reconoce 
e aporte di e organisacionnan 
hunto cu e staff di YMCA 
pa asegura e ehecucion di 
‘Meaningful Work’. Ta spera 
cu por a informa y conta cu 
e apoyo di e comunidad di 
Aruba pa cu e proyecto aki. 

Departamento di Mucha y Hoben (DMH) a presenta un tremendo 
workshop relaciona cu e topico di impuesto 


Recientemente riba dos 
diasabra (10 y 13 di mei 
2023), Departamento di 
Mucha y Hoben (DMH) 
conhuntamento cu Grant 
Thorton a brinda e cabe- 
santenan di Centronan 
di Cuido di Mucha un 
workshop completamente 
gratis basa riba e topico 
di mundo di impuesto pa 
empresario chikito. 


Esaki tabata a base di peti- 
cion di e Centronan di Cuido 
mes, den relacion cu e peti- 
cion oficial na DMH pa haya 
nan permiso di operacion y 
tambe pa tin cierto conoce- 
mento specifico relaciona cu 
e topico di ta un empresario 
na Aruba. 


E topiconan cu Grant Thor- 
ton a presenta tabata; e tipo 
di ‘rechtsvorm’ y kico ta nan 
bentaha- y desbentahanan 
relaciona cu impuesto; ink- 
omstenbelasting (bentaha y 
desbentaha) y tools pa yena 


aangifte; winstbelasting (ben- 
taha y desbentaha) y tools 
pa yena aangifte; informa- 
cion relevante tocante BBO/ 
BAZV/BAVP como empresa- 
rio; e cambionan den belast- 
ingstelsel desde january 2023 
y cumplimento cu impuesto 
y deadlines (compliance). 
A conta total durante e dos 
dianan aki cu 42 Centro di 
Cuido di Mucha cu a par- 
ticipa na esaki. Durante e 


workshop aki, cu a dura total 
3 ora, e cabesantenan a haya 
informacion valioso riba e 
diferente rechtsvormen pero 
tambe a repasa e yenamento 
di inkomstenbelasting y a en- 
foca tambe riba cambionan 
interesante cu tin pa loke ta 
trata impuesto na Aruba. 


Departamento di Mucha y 
Hoben (DMH) kier gradici 
Melina Rangel, Emily Mad- 


uro y Lance Henriquez di 
Grant Thorton pa nan ex- 
celente presentacion y spli- 
cacion, cu sigur a contribui 


grandemente na e conoce- 
mento di e cabesantenan di e 
Centronan di Cuido di Mu- 
cha na Aruba. 


Aruba Lions Club tambe ta motiva e hoben pa duna un man den Sociedad 
Leo Club Aruba a organisa un bunita actividad pa Luna Foundation 


Aruba Lions Club sirbi- 
endo Aruba su comunidad 
desde 1947 ta masha or- 
guyoso di e team di hoben- 
nan di Leo Club Aruba. 
Trabou voluntario ta ma- 
sha dushi y satisfactorio y 
mas ainda ora por inculca 
esaki den nos hobenan cu 
ta e futuro lidernan di nos 
isla. 


Keto bai den cuadro di 75 
aña di celebracion Aruba Li- 
ons Club cu tin como e meta 
semper di yuda den comu- 
nidad ta sigui duna su aporte 
den diferente area. Siman 
pasa e grupo di hobennan di 
Leo Club a organisa un even- 
to pa colecta saconan y bleki- 
nan di cuminda di cacho na 
e Club di Aruba Lions Club 
y a ricibi hopi bon reaccion 
di comunidad pa logra haña 


basta cuminda pa Luna Foun- 
dation. 


E fin di siman cu a caba di 
pasa, Leo Club Aruba a bishi- 
ta Luna Foundation pa asina 
haci entrega di tur e cumin- 
danan pa cacho cu nan a re- 
cauda. Ademas riba e dia aki, 
e muchanan a juda tambe pa 
hasi e lugar limpi, verf, duna 
e bestianan cuminda y asina 
contribui na e bunita trabou 
voluntario di Luna Founda- 
tion. Pa e muchanan esaki 
tawata un experencia unico y 
asina siña e trabou di conci- 
entisacion, trabou den equi- 
po, trabou voluntario y ade- 
mas siña balora bida door di 
stima bestia tambe. 


Luna Foundation a aprecia e 
ayudo aki cu ta di hopi balor 
pa nan y sigur pa e animalnan 


tambe cu tambe tin un bida y 
esaki sigur lo motiva nan pa 
asina nan por sigui rescata ca- 
chonan cu ta wordo maltrata. 


E muchanan de LEO Club 
Aruba a haya como mensahe 
pa sigui concientisa pueblo, 
pa NO maltrata bestia paso 
esaki no ta nos cultura y nan 
tambe tin derecho pa biba 
bon. Un palabra di pabien na 
Lion Liza Roberts cu ta dirigi 
e grupo aki di Leo Club Aru- 
ba y na e hobennan balente pa 
nan empeño y dedicacion. 


Proximo evento di Aruba Li- 
ons Club ta diasabra 3 di Juni 
na Engelandstraat 11 cual ta 
un e Heath Fair 2023 cu lo 
ta di 9or di mainta pa 3or di 
atardi. 

Homber a pasa auto riba un 
persona na Dakota 


Diadomingo 
merdia 
a 
drenta informe di cu un 
auto a pasa riba un per- 
sona banda di Marlboro 
Ballpark, mesora a dirigi 
tanto polis como ambu- 
lance na e sitio. 


Na yegada di e patruya a bin 
compronde cu aki ta trata 
pa personanan cu pa basta 


tempo caba tin problema na 
Olijfistraat y aparentemente 
e chauffeur di un auto Hyun- 
dai Accent a dal e cu auto y lo 
a lastr’e un distancia. 


Na yegada di e ambulance 
nan a atende y transporte cu 
urgencia pa hospital. Polis a 
detene e chauffeur. 


Polis a detene un Hulandes Europeo cu 
tabata destruyendo spielnan di auto na 
Palm Beach 


Diadomingo madruga a 
drenta informe di cu tin 
algun Hulandes Europeo 
destruyendo spielnan di 
auto banda di un club 
nocturno na Palm Beach, 


mesora a dirigi un patruya 
na e sitio. 


Na yegada di e patruya testi- 
gonan a mustra polis un auto 
cual su spiel a ser destrui y 


tambe a mustra polis un di e 
sospechosonan cu a comete 
e acto aki. Polis a bay den 
direccion di e sospechoso y 
a detene pa destruccion di 
propiedad aheno! 


Polis a para un chauffeur burachi y esaki a reverse dal riba e patruya 


Diadomingo anochi ora 
cu un patruya tabata bay- 
endo pa un asistencia na 
Bushiri Residences a nota 
un Nissan March corien- 
do malo. 


Polis a bay su tras y a dun’e 
señal pa para y a par’e. Na un 
dado momento e chauffeur 
a reverse y a bay dal riba e 
patruya. Ora polis a bay test 
e chauffeur esaki a resulta 
malo pa e chauffeur y a de- 
tene. 


Polis y bomberonan a bay pa un candela 
patras di KFC na Santa Cruz 


Diasabra anochi a drenta 
informe di un candela pa- 
tras di KFC Santa Cruz, 
mesora a dirigi tanto polis 
como bombero na e sitio. 


Na yegada di e patruya a bin 
compronde cu aki ta trata di 
un baki sushi ta na candela y 
e empleadonan di KFC mes a 
yena un jug cu ijs y awa basha 


den e baki y a minimalisa e 
peliger. Na yegada di bomb- 
eronan mesora a logra paga e 
candela. 


Turista ta regresa su pais 
cu un experiencia amargo! 


Diadomingo 
mainta 
a 
drenta informe di un caso 
di ladronicia for di un 
condominio na Klip, me- 
sora a dirigi un patruya na 
e sitio. 
Na yegada di e patruya a bin 
compronde cu aki ta trata di 


ladronicia di 2 wiel di auto di 
un auto di huur di un turista. 
Polis a tuma e keho y a pasa 
esaki pa e team special di 
“auto diefstallen” di polis pa 
nan sigui investiga mientras 
e turistanan a haya e golpi y 
mal experencia na Aruba! 

Creadornan di contenido riba TikTok ta pone demanda contra Montana 
pa prohibicion di e aplicacion 


(AP) - 5 creador di con- 
tenido di TikTok a pone 
un demanda den contra di 
e estado buscando mane- 
ra di blokia Montana su 
prome prohibicion estatal 
contra e aplicacion, argu- 
mentando cu e ley ta un 
violacion di nan derecho 
di libertad di expresion. 


Residentenan di Montana 
tambe a argumenta den e 
keho aki, otorga na corte fed- 
eral diaranson siman pasa sin 
un notificacion publico, cu e 
estado no tin ningun autori- 
dad riba e topiconan di sigu- 
ridad nacional. E gobernador 
republicano Greg Gianforte 
a firma e proposicion y haci 
esaki ley diaranson bisando 
cu e lo proteha residentenan 
di Montana su data priva y 


informacion personal contra 
gobierno Chino. 


E prohibicion ta di drenta na 
vigor dia 1 di januari den aña 
2024. 


“E ley aki ta tuma un strategia 
sumamente amplio pa yega su 
obhetivo, restringi y prohibi e 
expresion proteha di tur usu- 
ario di TikTok na Montana 
pa asina preveni posibilidad 
speculativo y sin substancia 
cu e gobierno Chino posible- 
mente por duna ordo na Tik- 
Tok Inc pa supervisa of vigila 
usuarionan di Montana,” e 
keho ta declara. 


“Nos a premira cu lo bini un 
desafio legal y ta completa- 
mente prepara pa defende 
ley,” Emily Flower, vocero di 


departamento di husticia di 
Montana a declara. 


Sinembargo, e vocero Brooke 
Oberwetter a nenga di co- 
menta riba e demanda dia- 
huebs. Tambe el a nenga 
di bisa si el a yuda coordina 
e keho. E personanan cu a 
trece dilanti e caso ta residen- 
tenan di Montana cu ta usa e 
aplicacion pa cosnan manera 
promove un negoshi, conecta 
cu veteranonan militar, com- 
parti aventuranan of expresa 
nan sentido di humor. Dos di 
nan tin mas di 200,000 sigui- 
do riba e plataforma. 


E idea di un prohibicion 
contra TikTok tin desde ana 
2020, ora cu president Don- 
ald Trump a purba prohibi 
operacion di e compania na 


Merca via un orden ehecu- 
tivo cu a keda para den cor- 
tenan federal. Montana su ley 
lo keda nulo si gobierno fed- 
eral pone un prohibicion riba 
e aplicacion of si e compania 
cumpli cu e peticion y bende 


TikTok na un compania cu no 
ta basa den un pais cu ta des- 
igna como un enemigo den 
exterior, cual actualmente ta 
inclui China, Rusia, Noord 
Korea, Iran y Cuba. 


Drone Hulandes nobo por haya graf y curpa dera scondi 


(NLTimes) - Un drone au- 
tonomo desaroya na Sax- 
ion University of Applied 
Sciences na Deventer ta 
revolucionando investiga- 
cion na sitionan unda cri- 
men a tuma luga. 


E CSI-Drone por scan un 
area largo pa descubri cur- 
panan dera of grafnan scondi, 
usando sensor cu ta analisa 
data tocante calor, e tera y e 
color di e vegetacion pa asi- 
na localisa curpanan. Abeje 
Yenehun Mersha, ken ta pro- 
fesor di Unmanned Robotic 
Systems na Saxion y coor- 
dinadornan di e proyecto a 
conta NL Times cu e proyec- 
to aki a cuminsa despues cu e 
hoben Anne Faber a disparce 
den aña 2017. 


E muhe perdi a ser haya 
morto den mondi na Zee- 
wolde despues di 2 siman di 
buskeda, y solamente despu- 
es cu polis a logra obtene un 
confesion di e sospechoso cu 


a guianan na e paradero di su 
curpa. 


Mersha a splica cu e hendenan 
na e tempo usando e metodo 
tradicional di forma un linea 


humano pa sistematicamente 
busca den un area. “Esaki ta 
tuma hopi tempo, energia y 
recurso.” Segun e profesor, 
otro problema cu e metodo 
aki ta cu tin un riesgo cu por 
perde evidencia forensico ora 
cu un cantidad grandi di per- 
sona ta involucra cu e buske- 
danan. 
Pa motibo aki nan a desaroya 
un drone autonomo cu por 
scan un area grandi y busca 
pistanan forensico. Ekipa cu 
un camara cu ta midi temper- 
atura y GPR e drone ta haci 
uso di sensor pa coelcta data 
cu ta ser analisa y ta detcta of 
localisa e area cu mester re- 
visa. “Si un cadaver ta dera, 
e sensor ta decta cu algo ta 
abnormal,” Merscha a splica. 
Otro sensor, ta localisa e ca- 


daver y tumbanan scondi pa 
medio di mira e cambio di 
color den e vegetacion. “E 
colornan lo ta diferente,” cual 
ta un fenomeno cu ta tuma 
luga a causa di e decomposi- 
cion di e curpa. 


El a agrega cu nan tin confi- 
ansa cu e drone aki lo facilita 
e investigacion na escenanan 
di crimen den futuro. “Como 
un herment di sosten pero no 
como reemplaso.” El a agre- 
ga cu “nos a logra mustra cu 
tecnologia ta aplicabel. Pero 
e no ta un producto ainda.” 
El a splica cu mester establ- 
ece cierto certificacionnan y 
protocol specifico prome cu e 
drone por ser usa. “Pero esey 
no ta nos trabao, nos trabao 
ta mustra e caminda,” el a ex- 


Twitter ta acusa Microsoft di a malusa su data 


(AP) - Un abogado di 
Twitter su dono Elon 
Musk a acusa Microsoft 
di a mal usa e servicio su 
data y a pidi un reviso di 
e gigante den programa- 
cion. 


E carta ta adresa primera- 
mente un set di supuesto 
infraccion cu Microsoft a 
comete ora di obtene in- 
formacion for di Twitter su 
base di dato di tweet publica. 
Sinembargo e movida aki por 
nifica cu tin desaroyonan mas 
serio na caminda. Musk ante- 
riormente a acusa Microsoft 
y su partner OpenAI den un 
tweet di a “ilegalmente usa 
data di Twitter pa desaroya 
sistemanan di inteligencia ar- 


tificial sofistica manera Chat- 
GPT.” 
Den e publicacion aki cu el a 
haci den april, el a agrega “ora 


di demanda.” E carta firma pa 
Elon Musk su abogado Alex 
Spiro, a practicamente cana 
rond di e preocupacion aki. A 


nota cu Microsoft su acuerdo 
cu Twitter ta prohibi e uso 
excesivo di e servicio su data 
manera “excede un volumen 
di peticion” of “uso excesivo 
of abusivo.” Spiro a agrega cu 
“apesar di e limitacion aki,” 
Microsoft a haci uso di mas 
di 2 biyon tweet den ana 2022 
so. 


E no a provee contexto pa e 
numbernan aki. E proceso 
di train sistemanan di in- 
teligencia artificial ta rekeri 
cantidadnan enorme di data 
manera texto skirbi, cual e 
algoritmonan di Inteligencia 
Artificial ta mira e forman- 
an cu Inteligencia Artificial 
por usa pa siña e lenguahe 
y e conocemento. Den otro 


topiconan, e carta primera- 
mente ta presenta un canti- 
dad di alegacionnan sin duna 
hopi detaye. Por ehempel, el 
a nota cu mientras Microsoft 
ta rekeri di informa Twitter 
tocante e intencion di e uso 
di e data, nan no a haci esaki 
pa 6 di e 8 aplicacion cu a usa 
informacion for di Twitter su 
base di dato. 


Vocero di Microsoft a pro- 
vee Frank Shaw un declara- 
cion notando cu Microsoft 
lo revisa e preguntanan cu e 
carta a trece dilanti y lo “re- 
sponde apropiadamente.” E 
declaracion a agrega cu nan 
ta “spera di por continua cu 
partnership di termino largo” 
cu Twitter. 

Open training di BMX na Streetwise na 
San Nicolas 


Diasabra atardi, Minis- 
ter Endy Croes a bishita 
e open training di BMX 
riba e pista di Streetwise 
na San Nicolas. 


Recientemente a haci e pista 
completamente limpi, pa es- 
nan cu ta haci e deporte di 
“bicycle motocross” (BMX) 
por practica back despues 
di varios aña. Mandatario 
di Deporte a pasa pa saluda 
e hobennan y presencia e 
training di BMX. 
Un grupo hopi motiva cu ta 
practica e deporte aki, a tuma 
e iniciativa di acerca Minister 
di Deporte Endy Croes pa 
pidi contribucion pa haci e 
parke limpi. 


Minister Endy Croes a indica 
cu a traves di Lotto pa De- 
porte a aloca fondo pa haci e 
parke limpi, rosa e tereno y 
drecha e pista back. Tambe, a 
palabra cu e organisacion cu 
nan lo percura pa un parti di 
e proyecto y ta bay organisa 
competencia 
pa 
recauda 
fondo pa termina di drecha e 
parke. Por a nota cu e core- 


donan tabata contento pa test 
e pista y practica nan deporte 
faborito. 


Minister Endy Croes ta 


gradici 
Fundacion 
Lotto 
pa Deporte pa aporta den e 
proyecto aki, alabes ta gradici 
Streetwise cu ta percura pa e 
parke. 


Seleccion di bowling a train 
cu entrenador di Mexico 


Seleccion di Bowling ta 
termina siman intenso di 
training cu entrenador in- 
ternacional Ernesto Avila 
di Mexico. 


A haci bon uso di e oportuni- 
dad aki, asina comparti cu e 
ekipo hubenil, seleccion se- 
nior ademas di un prepara- 


cion dedica pa e seleccion di 
damas cu ta den preparacion 
pa weganan CAC, cu ta den 
menos di 35 dia. 


Directiva di ARBAS a per- 
cura pa un bon apoyo y a ter- 
mina e siman cu un charla pa 
asina motiva tur atleta. 

Prome minister, Evelyn Wever-Croes (MEP): Gobierno ta apela decision di corte pa 
temporalmente para e construccion 
Proyecto di Hotel Secrets Baby Beach Aruba lo trece hopi desaroyo pa San 
Nicolas y henter Aruba 


Prome Minister Evelyn 
Wever-Croes a tene un 
conferencia di prensa den 
cual a trata e ultimo de- 
saroyonan andando cu e 
hotel Secrets Baby Beach 
Aruba. 


A pesar cu e permiso di con- 
struccion y tur e permisonan 
relevante a wordo otorga na e 
desaroyadornan legalmente, 
tabatin un promedio di 20 
caso den corte den cual a 
‘toets’ esaki. E ley cu ta stip- 
ula construccion di e hotel 
ta e Plan di Desaroyo Terito- 
rial / Ruimtelijk ontwikkel- 
ingsplan met voorschriften 
(ROPV) den cual ta indica cu 
e construccion por tuma luga 
na e sitio unda cu e ta tuman- 
do luga. 


Prome Minister Wever-Croes 
a splica cu e permisonan pa 
construccion di e hotel a 
wordo entrega durante peri- 
odo di gobernacion cu ex- 
Minister Otmar Oduber ta- 


bata Minister. Sinembargo na 
numeroso ocasion gruponan 
den comunidad a entama 
caso den corte contra e con- 
struccion di e hotel. Algun 
dia pasa tabatin un veredicto 
den corte cu a wordo entama 
pa un grupo di habitantenan. 
Den e caso aki, pa prome bi- 
aha hues a tuma e decision pa 
pospone e proyecto ‘Schors- 
ende werking’ pa e hecho cu 
habitantenan tin un obhecion 
entrega. 


Gobierno di Aruba no ta di 
acuerdo cu e veredicto aki y 
ta convenci cu e interpreta- 
cion duna no ta uno corecto. 
Pues a apela esaki y ta spera 
cu dentro di poco por tin un 
decision riba e apelacion aki. 
Banda di esey Prome Minis- 
ter a indica cu tin mas caso 
andando den corte, pues ta 
pendiente di e finalisacion di 
tur e casonan aki. 


Gabinete 
Wever-Croes 
ta 
kere den San Nicolas 


Gobierno di Aruba ta kere 
den e desaroyo di San Nico- 
las y pesey Gabinete Wever- 
Croes I a duna e permisonan 
relevante na e hotel aki. Den 
e leynan di ROPV a tene 
cuenta cu e tipo di desaroyo 
aki y ta convenci cu tin hopi 
potencial y oportunidad di 
crecemento pa Aruba na San 
Nicolas. 
Minister di Turismo Dangui 
Oduber ta invertiendo den 
e potencial turistico, door 
di diferente proyecto di em- 


beyecemento di Baby Beach, 
Rodgers Beach etc. Minister 
di Energia Glenbert Croes 
su enfoke ta riba crea den 
San Nicolas un area di indu- 
stria energetico. Minister di 
Economia Geoffrey Wever 
ta invertiendo hopi tempo y 
atencion na embeyecimento 
di areanan na San Nicolas pa 
atrae otro sorto di desaroyo. 
Esakinan ta algun ehempel di 
con gobierno ta sostene desa- 
royo na y ta crea den e poten- 
cial di San Nicolas. 


Finalisando, Prome Minister 
a pidi e comunidad cu ta den 
espera di e hotel pa tene un 
poco pasenshi mientras cu ta 
atende cu e casonan den cor- 
te. E proyecto di Secrets ta un 
proyecto hopi importante pa 
pais Aruba, respetando dere- 
cho di tur habitante. Sinem- 
bargo tin cierto limite ora cu 
tin cu tuma decision den bi- 
enestar di henter un pais. Tin 
hopi mama y tata di famia cu 
ta biba na San Nicolas y cu 
ta traha den sector hotelero 
cu mester tuma varios bus 
pa yega trabou. Hustamente 
e mama y tata di famianan 
aki ta esunnan emociona cu 
e proyecto di hotel na San 
Nicolas cu ta duna preferen- 
cia na esunnan cu ta biba pa- 
riba di brug. 
Gobierno ta convenci cu e 
proyecto di Secrets hotel lo 
trece hopi desaroyo no sola- 
mente pa San Nicolas so, 
pero pa henter Aruba, Prome 
Minister a termina bisando. 


Partido MEP na Armand Hessels: MEP no ta competi cu AVP den nada 
AVP ta academia di corupcion y tur hende sa esey 


Partido MEP un biaha 
mas a tuma nota di ex- 
presionnan y atakenan di 
Armand Hessels contra 
integridad di nos partido. 
Partido MEP ta informa 
señor Hessels cu ningun 
momento den trayectoria 
di e dos partidonan, por 
compara Partido MEP cu 
e Partido AVP. Aki na Aru- 
ba, tur hende sa cu AVP ta 
academia di corupcion y 
ta practica, instrui y grad- 
ua pa corupcion riba tur 
nivel. 


Señor Hessels, manera tur 
hende, tambe ta wak e ten- 
dencia aki di corupcion di e 
partido di Mike Eman. Pero 
señor Hessels ta keda ignora 
e practica di corupcion y falta 
total di integridad di e partido 
berde. Pero cu keda ciego na 
e instituto di corupcion di 
AVP, no kiermen cu por com- 


para nos partido prestigioso 
cu Partido AVP. 


Pregunta cu Partido MEP 
tin na Hessels ta, dicon ta e 
so no ta wak e tendencia di 
corupcion den AVP. Cu esaki 
tambe, Partido MEP ta pensa 
cu ta tempo pa Hessels re- 
tira. Nunca Hessels por a 
mira e panorama politico cu 
un bril obhetivo. Semper el 
a defende AVP a pesar di tur 
corupcion di e partido berde. 
Y awor na final di su carera, 
atrobe Hessels ta defende 
y compara Partido MEP cu 
e Partido AVP cu ta un aca- 
demia di corupcion. 


Hessels no ta wak con AVP ta 
brasando te ainda corupcion 
siendo cu MEP ta rechasa 
corupcion. Den AVP e politi- 
co corupto ta wordo premia y 
brasa, den MEP e 
Politico corupto mester re- 


tira. AVP kier cambia ley pa 
acomoda politico corupto y 
tene nan na mando. MEP 
a Bin cu ley pa obliga e po- 
litico corupto pa retira. AVP 
no a haci nada riba e tereno 
pa combati corupcion. Paso- 
bra con nan por, si nan tin 
corupcion bon duro brasa? 
Al contrario, Partido MEP, 
bou liderazgo di Lider Evelyn 
Wever-Croes, ta esnan cu den 
historia di pais Aruba a haci 
enormemente hopi pa logra 
mas integridad na Aruba. Ta 
bon pa recorda Hessels di tur 
esaki: 


1) Lider di MEP a institui 
Bureau 
Integriteit 
Aruba, 
algo unico na Aruba y den 
Reino. 
2) Pa companianan estatal a 
introduci Corporate Gover- 
nance Code 
3) A traves di e Comision pa 
fortifica nos sistema demo- 


cratico, cu nos lider a institui, 
ta traha riba independisacion 
di nos institutonan halto di 
estado 
4) Introduccion di ombuds- 
man 
5) Ley di screening y integri- 
dad di ministernan 
6) Ley di financiamento di 
partidonan politico 
7) Introduccion di e wever- 
croes-norm 
8) Gobierno a contribui fi- 
nancieramente cu 100 mil 
florin na e “National Integ- 
rity Scan” cu a wordo haci pa 
prome biaha na Aruba, hunto 
cu Saxion University, Uni- 
versidad di Aruba y Hessels 
mes; y a base di e recomen- 
dacionnan awor Minister di 
Integridad Ursell Arends ta 
trahando un strategia di inte- 
gridad 


Esakinan ta apenas algun di 
e pasonan grandi tuma riba 


tereno di integridad desde 
cu Evelyn Wever-Croes a 
bira minister president, y cu 
ta logronan di su propio es- 
fuerso. Nunca antes den his- 
toria di nos pais, asina tanto a 
wordo haci riba e tereno aki. 


Cu e lista di loke MEP a haci 
riba e tereno di integridad y 
pa combati corupcion, y e lis- 
ta di AVP cu ta contene prac- 
tica, con pa haci corupcion, 
con pa brasa corupcion, con 
pa halsa corupcion y acomoda 
politiconan corupto, no por 
haci comparacion algun en- 
tre MEP y AVP. MEP ta keda 
un Partido integro mientras 
cu AVP ta pasa pa historia di 
nos pais como e Partido mas 
corupto, e partido cu ta brasa 
corupcion. Pues e compara- 
cion y atakenan di Hessels 
sigur no ta na su luga! 

Lider partido Curpa, Eric Ras: 
Aruba ta na rand di un abismo financiero y di moral 


Partido Curpa ta sigui constata mas prob- 
lema. Mantencion di caminda manera na Co- 
lumbustraat y Palm Beach. Problema cu par- 
keermeters y problema cu e planta di purifi- 
cacion na Bubaliplas. Den pasado a laga traha 
un canal pa e awa sushi bay lama, pero esaki a 
haci e problema mas grandi ainda. 
A traha un rapport cu ta bisa cu nos lama ta 
contamina. Esey por ta un di e motibonan cu 
e coralnan tin malesa? 


Otro dimension di falta di atende cu e planta di pu- 
rificacion ta e molester di awa sushi riba e caminda 
dilanti Riu Hotel. Un holor stinki cu ta afecta ho- 
telnan paso turistanan no por come den restaurant 
pa via di e holor stinki. Esaki ta un problema no 
solamente pa e hotelnan den vecindario pero tambe 
pa restaurantnan cu a manda señal caba pa gobierno 
cu prijs di productonan tur siman ta cambia y ta 
bira mas caro. E gobierno aki tin casi 2 aña sinta 
pero no a haci nada riba e planta di purificacion 
na Bubaliplas te dia di awe. Tur cos ta mustra cu e 
minister encarga cu Bubaliplas no por ni maneha 
su pret-pakket. Su man ta mara paso no tin nada 
poni riba e presupuesto di 2023 y riba dje kier hinca 
e planta bao di Utilities NV. Di e forma ey kier laba 
man, pero ta lubida cu Utilities ta mucha manda di 
e mesun gobierno. 


Recientemente a sali na cla cu e minister encarga cu 
nos grandinan ta nenga di sinta na mesa cu expo- 
nentenan di Saba. E minister di Asunto di Grandi- 
nan a score hopi malo pa locual ta e trato cu e ta du- 
nando nos grandinan. Gobierno a bin cu e eigenbi- 
jdrage na AZV y pa esnan cu ta biba di awg.1300,=. 
Gobierno no ta saca un man pa duna nan un mi- 
hor calidad di bida. Tin hopi necesidad den pueblo 
pero gobierno no a pensa prome cu a regala Citgo 
175 miyon di dollar. Tur caminda ta ranca placa y 
gobierno ta sigui malgasta placa di pueblo. 


E ministernan di partido Raiz ta luci hopi malo pa 
locual ta trata nan respectivo carteranan. Tur ta cos 
ta mustra cu e minister ta bay dal su dede cu e par- 
keermeters paso en bes di gana placa lo bay hiba 
un perdida y ta caba di mata e poco negoshinan cu 
a keda den nos centro di ciudad. E medidanan di 
partido Raiz a trece mas disgusto den pueblo y e 
BBO na frontera lo no drenta na vigor paso e ley 
no a ni yega Parlamento. Esaki por ta un strategia 
pa campaña. 


Hopi reunion scondi ta tumando lugar y nos por 
mira cu nos ta den campaña. E lunanan nos dilanti 
ta bay ta duro paso e prijs di cuminda ta sigui subi 
y e scarsedad di alimento ta bira cada dia cu pasa 
mas grandi. Pueblo no lubida cu na Merca tin 1900 
industria di alimento a kima. Hulanda cu ta un di 
e paisnan mas grandi di exportacion no ta produci. 
E agricultornan Hulandes ta drenta accion den e 
dianan nos dilanti paso gobierno Hulandes ta sigui 
pone presion pa kita terenonan for di agricultor- 
nan aki mientras e prome minister y e minister di 
finanzas ta na Portugal den reunion porta cera cu 
Club Bilderberg. 


Nos por corda cu minister president a expresa cu 
e ley di matrimonio di mesun sexo lo por yega 
Parlamento den luna di april/mei 2023. E ley aki 
ta parti di desaroyo sostenibel agenda 2030 cu nos 
gobierno ta forma parti di dje. Nos por mira cu tur 
hende ta keto. Nos parlamentarionan supuesta- 
mente Cristian ta sigui sostene nos gobierno den 
su maldad. E agenda aki ta destrui e famia crea pa 
Dios y desgracia nos yiunan. Danki Dios na Italia a 
lanta para un muher balente catolico, prome min- 
ister Giorgia Meloni y bisa cu na Italia ta homber 
y muher tin. Tambe a prohibi e carni sintetico y e 
pueblo Italiano lo no come insecto. Na San Sal- 
vador pueblo a scoge un president Cristian Nayib 
Bukele cu a trece un cambio despues di tabata un 


pais violento cu hopi crimen awor ta reina paz y e 
economia di e pais ta creciendo. Unda Dios ta den 
gobierno tin husticia pero un gobierno sin Dios ta 
reina inhusticia. Partido Curpa e unico alternativa 


Lider di fraccion di AVP, mr. Mike Eman: 
Prome mester puntra “dicon” pa despues busca e “con” 


Mas y mas nos sociedad ta wordo confronta cu decisionnan cu nos 
ta experiencia como inhusto, incorecto y penoso di Gabinete Wever 
Croes. Pueblo no por haya un alivio, pasobra supuestamente no tin 
“con” pa duna e alivio. 


Scolnan manera John Wesley College ta wordo cera, pasobra supuestamente 
no tin un “con” pa tene habri. Fondonan ta wordo kita di SABA, for di e 
cuido di nos grandinan, pasobra supuestamente no tin un “con” pa nan haya 
e fondonan cu nan mester. Awor ta tende di posibel ciere di Cas di Cuido na 
Palisiaweg y Ambiente Feliz p’ariba, pasobra supuestamente no tin un “con” 
pa sostene e fundacionnan. E lider di fraccion di AVP, mr. Mike Eman ta bisa 
cu ora e a anuncia cu mester bin un aumento substancial di e placa di pensioen 
pa nos pensionadonan, miembronan di Coalicion di Gabinete Wever Croes ta 
cla pa canta den koor ta “con” esaki lo por. 


Promer mester analisa e dicon 
Mr. Mike Eman ta bisa cu e gobernantenan aki y esnan cu ta sostene nan a 
bolter e mundo riba su cabez ora cu ta trata algo pa pueblo. Nan no ta puntra 
nan mes por ehempel ta DICON un John Wesley College of un SABA mes- 
ter di fondo. Nan promer reaccion ta “cu no por”. Nan ta analisa mecanica- 


mente, tecnocraticamente, burocraticamente sin envolvi vision, necesidad y 
responsabilidad. Asina nan ta yega na bisa nos pueblo cu no tin “con” pa haci 
esaki of esey. Asina nan ta yega na e decisionnan totalmente desconecta for 
di realidad, abstrai di necesidad y completamente for di sla. Eman ta bisa cu 
ora cu e a goberna tabata wak promer kico e necesidad di pueblo ta. DICON 
mester duna un alivio, dicon mester aumenta bijstand, dicon mester introduci 
un schoolkinderentoeslag, dicon mester introduci un pensioen general, dicon 
mester drecha y renoba, schoolnan, barionan, monumentonan y centronan di 
ciudad. Ora cu bo haci e analisis nan aki y mira e urgencia, sinti berdadera- 
mente e dolor y necesidad, bo ta hacie bo tarea pa haya e “con” pa hacie. E go- 
bierno aki no ta interesa den e hende, den necesidad, den e dolor, den e vision, 
pero ta gara tene na un “con” pa rechasa necesidadnan di pueblo y Aruba. Pero 
ta bisto si cu ora di yuda “friends & family” ta haya CON pa hacie hopi liher. 
E ora no falta creatividad y tampoco sentimento pa yuda tata, ruman, primo of 
sua. Mientrastanto a ranca mas di 1200 miyon florin, 1.2 miljard, for di pueblo 
cu aumento di BBO y otro medidanan. E ora si no ta puntra ta “con” pueblo 
por paga pa esaki. Ta ora cu ta trata di pueblo si ta mira cu no tin boluntad pa 
yega na e “con”. E contesta ta simpel. “Cuminsa habri boso wowo, boso con- 
senshi y curason y mira e “dicon” anto podise lo por haya e caminda “con” pa 
yuda nos Pueblo y Pais, e lider di oposicion mr. Mike Eman a termina bisando. 

Un seminario cu ta priminti di ta uno unico cu 
informacion valioso tocante salud mental 
‘Mental Health In Business: Body-Mind-Soul’ ta e di ocho seminario 
di You Inc. 


Diasabra awo lo tuma luga 
e di ocho seminario di 
You Inc. 2023 organisa pa 
Rotaract Club of Aruba. 
Un seminario cu durante 
añanan a crece y bira uno 
cu ta bon atendi pa tanto 
hoben como adulto. E aña 
aki, despues di dos aña di 
ausencia, Rotacact Club 
of Aruba ta bin bek cu You 
Inc. cu lo tin como topico 
‘Mental Health in Busi- 
ness: Body.Mind.Soul’. 


Salud mental ta un topico cu 
ta toca nos tur, mas ainda mi- 
rando e ultimo desaroyonan 
cu tin riba nos isla y tambe 
rond mundo. Esaki lo ta un 
seminario unico y intere- 
sante pa tur esnan cu kier sa 
mas di e importancia di salud 
mental pa nan bida personal, 
pero tambe bida profesional. 
E mainta aki lo conta cu tres 
orador, cada un lo cubri un 
topico. Como orador pa cu 
e topico di ‘Body’ lo tin Dr. 
Sandy Roga, un di Aruba su 
dokternan quiropractico cu 
lo elabora riba e topico di nos 
sistema di nervio y con esaki 
ta relata na nos salud mental, 
e parti personal y tambe na 
trabou. Pa elabora mas riba e 
topico di ‘Mind’ lo tin como 
orador Shanti, un entrenador 
di ‘Mindfulness at Work’, cu 
lo trata e topico di stress na 
trabou y lo duna herment 
pa por enfrenta esaki. Final- 
mente, pa e parti di ‘Soul’, 
Anthony Martina cu ta un 
‘entrepreneur’ y ‘storyteller’, 
lo conta di su propio dificul- 
tadnan na trabou y den su 
bida priva y con e a sa di sur- 
pasa esakinan. 


Moderacion lo ta den man 
di nada mas y nada menos 
cu Mauro Caralps cu ta un 
figura conoci den nos comu- 
nidad. Mauro tin su mesun 
podcast titula ‘Self-Making’ 
y lo ta encarga pa guia e pu- 
blico presente, oradornan y 
tambe e panelistanan durante 
e mainta aki. Como guia vir- 


tual lo tin Mingli Chung cu 
ta un ‘Business Coach’ cu 
tambe lo guia esnan presente 
por medio di ‘pop-ups’ vir- 
tual, dunando un ‘flow’ na e 
evento aki y tambe palabran- 
an sabio cu sigur lo ta di bon 
uso pa tur esnan presente. 


E mainta lo conta tambe cu 
tres panelista cu lo discuti 
riba locual e oradornan pre- 
senta, treciendo dilanti nan 
propio experiencia. E panel 
lo conta cu Luenne Pieters, 
Directora di Departamento 
di Impuesto, cu lo provee 
esnan presente cu su sto- 
ria como mama, directora y 
studiante di MBA y con el’a 
surpasa dificultadnan den su 
bida profesional. Otro perso- 
na cu lo forma parti di e panel 
lo ta Veer Alwani di ‘Becom- 
ing Veer’ cu lo conta su sto- 
ria como un hende homber 
transgenero y con esaki ta 
afecta su salud mental na tra- 
bou. Finalmente, e panel lo 
conta tambe cu Diana Sal- 
cedo cu ta un psicologo y cu 
lo comparti su opinion pro- 
fesional riba salud mental na 
trabou y tambe den bida per- 
sonal. 


Rotaract kier gradici nos 
sponsors cu ta yuda pa haci e 
evento aki uno exitoso un bes 
mas. Danki na Setar, Aruba 
Airport Authority y tambe 
Way of Life -Health Coach- 
ing Services. 


E seminario You Inc. ‘Mental 
Health in Business: Body- 
Mind-Soul’ lo tuma luga 
diasabra awo, 27 di mei di 
9’or di mainta te cu 1’or di 
merdia den Hilton Ballroom. 
Entrada ta obtenibel via Pay. 
aw. Bin haya sa mas di con 
nos curpa ta maneha stress, 
haya herment con pa maneha 
stress na trabou y yena bo 
alma cu energia. Keda inspira 
y motiva pa logra bo metanan 
personal y profesional. Nos 
ta warda bo! 

San Nicolas 
Oranjestad 


Dokter na warda 


Botica na warda 


Oranjestad: 
Central 
Tel. 585 1965 


San Nicolas: 
Seroe Preto 
Tel. 584 4833 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


TA BENDE 
1 set di aparato pa pone taira 
patras auto chowe auto grandi 
2 biem pa pone patras di 
pick up pa lastra trailer. 
Bon prijs 
Tel. 594 8842 
_________________________ 


TA BENDE 
Combo di regalo pa 
tur ocasion: 


mugs, kerki di biña, tablashi cu 
leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 
SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TA HUUR 


se alquila habitacion con todo 
incluido 
Brikstraat na Playa 
Tel.564 1979 


__________________________________________ 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa Benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 
Un camber cu tur cos inclui na 
Brikstraat 1 
Tel.564 1979 
_________________________ 


SERVICIO PUBLICO 


masaje relajante, sports ma- 
sajes, aroma terapia, piedras 
calientes, reflexologia, faciales 


sabana Basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 
Buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 
Tel. 593 3141 
________________________ 


TA BENDE 
BBQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


FOR RENT 
Bunita cas na Gold Coast 
3 camber 2 1/2 baño, sala, 
comedor, cucina y patio. Pa 
mas informashon por 
whatsapp 
+58 414 614 7440 


____________________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


a v i s o @ b o n d i a . c o m 


AUTO Y HERO BIEU 
Nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano Balente 


______________________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


TA BENDE 
Chopper Fl.25.00 
3 Channel intercom nobo Fl.25 
Telephone (no setar) Fl.25 
Screenprotecflm Snsung 
Gal Tap 2 


antglare (3pck) Fl.5.00 
Tel. 582 3023 /593 8120 
________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 

He will wipe away every tear from their eyes 
And death shall be no more 
There will no longer be any 
Mourning, Crying, or Pain 
For The Old Order of Things Have Passed Away 
Revelation 21:4 


Cu honda pena pero conforme cu boluntad di Dios, nos 
ta anuncia fayecimento di nos Mama, Wela, Bisawela y 
Ruman stima: 


Sra. Francisca Cathalina Croes 
cariñosamente jama: “Ina y oma” 
*09-03-1936 - †15-05-2023 


Na nomber di su: 
Mama: † Eufemia Geerman 
Tata: † Miguel Croes 
Tanta stima: Ana Maria Maduro y famia 
Yiunan: Marilyn y Erwin Faro- Gordijk 
† Violette Gordijk 
Ivan y Evelyn Gordijk- Jansen 
Albert Frans y Diana Vega 
Daisy Frans 
Gino y Monica Frans -Maduro 
† Xavier Frans y Lupe Frans- Carrion 
Benjamin y Shirley Rosemary Frans- Florencio 
Nieta y nietonan: Jo-Ann, Iwert, Evy, Emi, Francheska, 
Derrick, Shawn, Daislene, Loesbella, Lou-Ann, Milangelo, 
Karienne, Lyanne, Gio, Jordy, Chase, Ashley, Xianthy, 
Françoise, Benjamin 
Bisanieta y Bisanietonan: Luca, Adeevah, Emma, 
Diana, Davauca, Xavier 
Tata di su yiunan: † Ivan Gordijk, † Franklin Frans 
Rumannan: † Fanny Cantilo y famia 
Marina Cantillo y famia 
Alexander y †Chichi Croes- Croes 
†Rafael y †Chichita Croes- Wever 
Edwin y Jagoda Mansell- Tomala 
Raymondy Rita Mansell- Giel 
Roland Mansell y Teodomira Mansell- Martinez 
Lucille Mansell- Bethancourt 
† James Mansell 
Harold y Krystyna Mansell- Zurek 
Elvia y Johan Vlakke- Mansell 


Subrina y subrinonan, primo y primanan, comer y 
compernan, y ihanan, 


Ayudante di cas: Gladys Chacon 
Amigo di cas: Cesar Solano Jaramillo 


Su ex trahadornan di Papillon Snacktruck: Saintersul, 
Rosette, Calin, Gracia, Odette 


Famianan: Geerman, Kelly, Croes, Gordijk, Jansen, Frans, 
Mansell, Faro, Vega, Lacle, Maduro, Carrion, Florencio, 
Thijsen, Bethancourt, Pimienta. 


Acto di entiero lo tuma lugar, diamars día 23 di mei 2023 
na misa Sagrado Curason na Savaneta, di 2or pa 4or di 
atardi. Después lo sali bai pa santana católico na Savaneta. 


Disculpa nos cu si den nos tristeza nos por a lubida algún 
famia y conocirnan. 


Nos ta lamenta cu después di misa nos no ta ricibi bishita 
na cas. 
En vez di flor of krans lo ta bai tin un box pa donación na 
Cas Marie 


Lagrima y flornan por seca, su recuerdonan y tur loke 
el a haci y significa pa nos, lo keda graba pa semper 
den nos mente y curason. “Cerca Dios mi alma ta na 
paz, ta di DJ’E mi salbacion ta bin” 
Salmo 62:1 


Cu dolor na nos curason, nos ta participa fayecimento 
di nos ser keri: 


Sr. Jordao Lino de Moura 
Cariñosamente yama “Apoy of Lino” 
*01-11-1934 - †16-05-2023 


Na nomber di su: 


Esposa: 
Maria Isabel Fernandes Rocha-de Moura 


Yiunan: 
Rosa de Moura 
Zezito de Moura y Jamila de Moura-Loopstok 
Elizabeth de Moura y Igor Mathilda 
Irene de Moura y Nelson Held 


Nietonan: 
Jean-Pierre Sneek 
Joúrdan de Moura 
Bryson Thiel 
†Jamille de Moura 
Jeandrick Sneek 
Justin de Moura 


Rumannan: 
†Jose Lino de Moura 
†Maria Lino de Moura 
†David Lino de Moura 
Maria José Lino de Moura 
†Guarette Lino de Moura 


Comer y compernan: 
Fatima Vda. Gomez da Silva 
†Haime Gomez da Silva 
Swa, cuñanan, sobrino(a)nan den exterior 


Amigonan di cas: 
Alberto y Maria Webb 
Merces Andrade 
Daisy y Vivian Lopez 


Bon bisiñanan: Rasmijn, Koolman, Roos, Croes 


Demas famia: De Moura, Fernandes-Rocha, 
Gomez-da Silva, Dumfries, Teixeira, Capello, 
Lesier, Brazao, Jardin, Agrela, Pedra, Loopstok, 
Mathilda, Held, Helder, Goeloe, Hernandis, 
Croes. 


Acto di entiero lo tuma lugar, diaranson 24 di mei 
2023 na Aurora Funeral Home, di 2or 
pa 4or di atardi. 
Después lo sali bai pa santana central na Sabana 
Basora. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña forsa”. 
Salmo: 23 


Cu inmenso tristeza na nos curazon, agradecido pa 
su stimacion y tur lo ke e la significa pa nos 
durante su bida, nost ta participa fayecimento di nos 
tata, ruman, welo y bisawelo stima: 


Sr.Joaquin Croes 
Cariñosamente jama; “Wakin di chichi” 
*16-08-1936 – †19-05-2023 


Na nomber di su: 
Casa: †Laurencia “Chichi” Croes-Geerman 
Tata: †Vicente Croes 
Mama: †Anita Croes-Koolman 
Yiunan: Silvia y Alesio Kransen 
Roland y Ingrid Boekhout 
Ingrid y Arthur Chayoung 
Rumannan: †Clara Croes 
†Mauricio Croes 
†Rudolf Croes 
Carmen Koolman-Croes 
Nietanan: Zahaira y Reggie Croes 
Mayra y Anthony Maduro 
Sueyenne Croes 
Inaïs Chayoung 
Aeendal Chayoung 
Nieto: Robert Kransen 
Bisanietanan: Alejandra Kransen 
Aishley Kransen 
Kiany Braaf 
Bisanieto: Junior Kransen 
Sobrino(a)nan, cuñanan, primo(a)nan, ihanan, 
comer y compernan, bisiñanan, conocirnan Aruba, 
Bonaire y Hulanda. 


Demas famianan: Croes, Geerman, Kransen, 
Boekhout, Chayoung, Koolman, Braaf, 
Krozendijk, Paesch, Stahi, Maduro, Marcano, v/d 
Linde, Werleman, Arcaya, Dijkhoff, Nava, 
Quandus, Kock, Semeleer, Angela, Dirksz, Gomez, 
Willems, Marin, Vrolijk, Ras, Upequi, Peña, 
Damian, Flanegin, Delany, Silvas, Yhiel, Kelly, v/ 
Loon, Wernet, Henriquez 


Su ruman nan di Testigo di Jehova, Staff y personal 
di stichting thuiszorg Jaburibari 


Ta invita tur amigo y conocirnan pa asisti na e acto di 
entiero cu lo tuma lugar diaranson 
24 di mei 2023 di 9or am pa 11or am na Aurora 
Funeral Home y despues lo sali bai pa santana Sabana 
Basora. 


Nos ta lamenta cu despues di entiero nos no por 
ricibi bishita di condolencia na cas. 
Nos kier a pidi nos disculpa si nos por a lubida un of 
otro famia den nos tristeza. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa 
E ta restaura mi alma”. 
Salmo: 23 


A bai sosega den brasa di señor nos mama, wela, ruman 
y tanta stima: 


Griselda Theresia Maduro 
Mihor conoci como: “Gracy, Grace, Oma, Teti y Tante 
Grace “ 
*19-01-1945 †18-05-2023 


Na nomber di su: 


Yiu: Marc de Man 


Nietonan: Marc Kock 
Xendrick de Man 


Rumannan: Rudy y Sofia Maduro-Kock 
Nick Mary Jane Maduro 


Staff y personal di Cas di Machi. 


Sobrino(a)nan, henter famia, amistad y conocirnan 
ta invita tur amigo y conocirnan pa asisti na e acto di 
entiero cu lo tuma lugar Diabierna 26 di Mei 2023 di 9or 
am pa 11or am na Aurora Funeral Home y despues lo 
sali bai pa santana catolico na Playa. 


Enbes di manda flor of krans lo tin un donation box pa 
cas di machi. 


Nos ta lamenta cu despues di entiero lo no por ricibi 
bishita di condolencia na cas 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña forsa”. 
Salmo: 23 


Nos ta anuncia fayecimento di: 



Flora Maria Rasmijn 
*21-12-1967 – †10-05-2023 


Acto di entiero lo wordo anuncia despues. 


Bou di alanan di Dios mi ta sigur 
Bisa Señor, ta mi refugio, mi Forti, 
mi Dios, den kende mi ta pone mi confiansa 
Salmo 91.:2 


Cu profundo tristesa den nos curazon pero 
agradecido pa tur locual e la nifica pa nos y cu 
boluntad di Dios nos ta anuncia fayecimento di: 


Sra. Vda Anna Henrietta Yearwood 
Broadbelt 
na edad di 82 aña 
*23-01-1941 - +16-05-2023 
Miembro den Ordo di Oranje Nassau 
Fundadora y dirigente di Ann’s Choir 
(Koor di mucha y koor adulto na Misa Fatima) 
Organista na Methodist Church 


Na Nomber di su: 


Difunto Esposo: † Irving (Sonny) Yearwood 
Yuinan: Anthony (Tony ) y Lisandra Yearwood- 
Paesch 
Franklin Yearwood y Lisa Hahn 
Alexander (Alex) Yearwood 
Nietonan: Algernon Yearwood y Stella Robeer 
Asher Yearwood 
Irian Yearwood 
Rumannan: † Arthur (Ata) Broadbelt 
Loraine (Lulu) Broadbelt 
† Ronald Mc Arthur (Janchi) Broadbelt y Lativa 
(Tiva) Winklaar 
Helen y Peter Sla Broadbelt 
Winifred (Wini) Broadbelt y Siemen Bolhuis 


Cuña y Swanan, sobrino(a)nan, primo(a)nan, 
ihanan, miembronam di koor (mucha y adulto) 
di Misa Fatima, amistadnan hopi pa menciona y 
demas famianan. 


Su Primo mas serca: Alfred Jones y famia na 
Corsow 
Bisiñanan: Lucia Flanegin 
Famia Hemering 
Famia Rumnit 
Famia Maduro 


Amiganan di cas: Nilda Croes 
Lisette Eman 
Esther Offringa 


Condolencia lo tuma lugar diarason 24 mei 2023 
di 7 or pa 9 or di anochi na Aurora Funeral Home. 


Ta invita pa e acto di entiero cu lo tuma lugar 
diahuebs 25 mei na Misa Fatima. Di 9 or pa 11 or 
am tin oportunidad pa condoleer na Misa. 11:00 am 
lo tin e Misa y despues lo sali pa Santana Catolico 
na Playa. 


Nos disculpa si nos por a lubida un of otro famia of 
conoci den nos momento di tristesa. 


S.V. Bubali 
cu reunion 
general 
extraordinario 
2023 


Pa medio di e comunicado 
aki directiva S.V. Bubali ta 
recorda na tur su miembro- 
nan di nos organisacion. Di- 
rectiva ta jama un reunion 
general extra ordinario 2023, 
manteniendo na e Statuut di 
S.V. Bubali Sport Club. 


Pa es motibo Directiva ta invita 
bo (so) persona pa un reunion 
general extra ordinario 2023 
cual lo tuma lugar diahuebs 25 
mei 2023 pa 7:00pm na Bubali 
Sport Club. Miembro directiva 
lo habri e reunion pa 7:00pm y 
den caso cu no tin quorum lo 
sera e reunion y habri e reunion 
bek riba e mesun dia pa 7:30pm. 
Si pa 7:30pm no tin quorum re- 
union ta sigui normal y tur de- 
cision lo ta valido. 


Puntonan di agenda: 
1. Apertura, 
2. Aproba notulen ALV 08 maart 
2023, 
3. Palabra di Directiva, 
4. Eleccion di Presidente, 
5. Eleccion di demas miembro 
nan pa directiva, 
6. Plannan pa 2023, 
7. Turno liber, 
8. Clausura. 


Miembronan cu kier postula 
nan nomber como presidente 
of miembro di directiva di S.V. 
Bubali , ta wordo recorda pa 
entrega nan peticion via mail: 
svbubalisportclub@gmail.com 
Directiva ta informa tur mayor, 
miembro, personan cu tin Bub- 
ali na curazon y personan cu no 
ta miembro y kier juda den co- 
micion of kier train un categoria 
di futbol, 
por tuma contact cu un miem- 
bro di directiva of na svbubalis- 
portclub@gmail.com 


Nos ta pidi tur miembro pa bin 
pa pone nan miembrecia al dia 
asina pa por tin derecho di voto. 
Nos ta termina cu un saludo 
deportivo, sperando riba bo 
presencia na e reunion general 
extraordinario. 


Danki di antemano pa e coop- 
eracion. 

Nigeria ta habri e refineria mas grandi di Africa 


(AP) — Presidente Nige- 
riano, Muhammadu Bu- 
hari, ayera a duna apertura 
na e refineria di petroleo 
mas grandi na Africa, cu 
speransa cu e por yuda e 
pais rico den energia logra 
autosuficiencia y converti 
den un exportador neto di 
producto refina di petro- 
leo. 


E facilidad di $19 biyon con- 
strui pa Aliko Dangote, e 
homber mas rico di Africa, 
den e hub economico Ni- 
geriano di Lagos, ta un di e 
refinerianan mas grandi na 
mundo y tin capacidad pa 
650mil bari pa dia. 
Algun analista a yam’e un 
“game-changer” pa sector di 
petroleo y gas natural na Ni- 
geria, cual ta den problema pa 
hopi aña, mientras otro ta bisa 
cu hortamento di azeta por 
limita su capacidad. Mayoria 
di refineria estatal Nigeriano 
ta mal manteni y operando 
hopi bao capacidad. E nacion 
west Africano mester importa 
productonan refina di petro- 


leo pa su propio uso a pesar 
di ta e productor di azeta mas 
grandi na Africa. 


E refineria nobo “ta bay per- 
miti nos abastece no sola- 
mente e demanda di nos pais 
sino tambe bira un actor clave 
den e mercado Africano y 
global,” Dangote a bisa. 


E refineria ta bay cuminsa op- 
eracion prome cu fin di Juli, 
Dangote a bisa, operando 
hunto cu un planta di fertil- 
isante y podera pa un stacion 
di energia di 435-megawatt. 
Na capacidad completo, al 
menos 40 porciento di pro- 
ducto petrolero fabrica eynan 
ta bay ta disponible pa expor- 
tacion, resultando den un ga- 
nashi significante di divisa pa 
Nigeria, el a agrega. 


Ademas di crea diesmiles di 
cupo di trabao, autoridadnan 
ta kere cu e refineria por re- 
forsa suministro di fuel na 
Africa na un momento unda 
algun di su refinerianan ta 
operando hopi bao di nan ca- 


pacidad. 
Adresando varios hefe di na- 
cion Africano na e ceremonia 
di apertura, Muhammadu a 
bis cu e proyecto ta mustra e 
importancia di partnership cu 
sector priva “pa acelera crece- 
mento economico na e con- 
tinente.” 
Algun analista ta kere cu e 
capacidad di e refineria por 


ta limita mientras Nigeria ta 
lucha contra hortamento ma- 
sivo di petroleo cu a causa cu 
produccion di crudo a cay na 
un nivel mas abao den varios 
luna recien, afectando ga- 
nashi di gobierno y limitando 
capacidad pa ehecuta proyec- 
tonan importante. 
“E refineria Dangote no ta un 
‘silver bullet’ pa tur problema 


den sector di energia na Ni- 
geria,” segun Olufola Wusu, 
experto den azeta y petroleo 
ken tabata parti di un team 
cu a yuda evalua politica di 
gas di Nigeria. Sinembargo, 
el a bisa cu ta un tremendo 
start pa rebiba e sector. “E 
ta bay resolve e problema di 
crea 
capacidad 
domestico 
pa productonan refina y ba- 
sicamente ta bay provee un 
industria nobo diferente di 
uno dependiente riba impor- 
tacion,” el a agrega. 


No ta cla ki acuerdo ta 
na lugar cu companianan 
petrolero mayor di Nigeria, 
pero e refineria tambe ta bay 
busca pa cumpra azeta fuera 
di e pais si e produccion limi- 
ta di crudo na Nigeria ta per- 
sisti, Wusu a agrega. 


E movida ayera ta “un mo- 
mento decisivo pa sector di 
energia na Nigeria, pa e re- 
gion y den sector internacio- 
nal,” segun Mele Kyari, cabe- 
sante di compania nacional 
petrolero di Nigeria. 


Seguridad na frontera oriental di NATO den top di agenda 


Durante reunion di ministernan di 
Defensa Nort Europeo na Polonia 


(AP) — Ministernan di 
Defensa y oficialnan se- 
nior di defensa di 12 pais 
Nort Europeo a reuni na 
Polonia ayera pa discuti 
aumenta disuasion y segu- 
ridad riba e frontera ori- 
ental di NATO y reforsa 
defensanan 
di 
Ucrania 
prome cu e cumbre di be- 
rano di NATO. 


Nan a reuni na facilidadnan 
militar di seguridad ciber- 
netico na Legionowo, cerca 
di Warsaw, como parti di e 
asina-yama Grupo Nort – 
un plataforma pa desaroya 
iniciativanan di seguridad 
pa NATO y miembronan di 
Union Europeo. Pa prome 
biaha, Finland a participa 
como un pais di NATO. 


Despues di e reunion, min- 
ister di Defensa Polaco, 
Mariusz Blaszczak a bisa cu 
e combersacionnan “hopi 
bon” tabata enfoca riba co- 
ordina maneranan pa duna 
seguridad na e 12 pais den 
nort di Europa. El a subraya 
bon cooperacion cu Reino 
Uni y Suecia, bisiña di Polo- 
nia otro banda di Lama Bal- 
tico, bisando cu e dos pais tin 
opinion similar riba mena- 
sanan biniendo for di Rusia 
mientras ta haci guera contra 
Ucrania. “Nos ta buscando 
solucionnan conhunto pa 
sigura seguridad,” Blaszczak 
a bisa. 


El a bisa cu e esfuersonan di 
Polonia pa obtene avionnan 
di advertencia trempan for di 
Suecia a keda adelanta. 


Oficialnan tambe a discuti 
preparacionnan pa e cumbre 
di NATO na juli na Vilnius, 
Lithuania, y e propuestanan 
di Polonia pa esaki, Blaszczak 
a bisa. Ta spera cu e cumbre 
aki ta bay midi e prospecto pa 
miembresia di Ucrania. 


Recientemente, Merca a bay 
di acuerdo pa permiti training 
riba fighter jet F-16 fabrica na 
Merca, habriendo caminda 
pa nan eventual transferencia 
na Ucrania. 


Inicia pa Reino Uni na 2010, 
e Grupo Nort ta inclui Hu- 
landa, Alemania, Dinamarca, 
Finland, Iceland, Noruega, 
Suecia, Polonia y e tres es- 
tado Baltico – Estonia, Latvia 
y Lithuania. 


